text:
Caniattì
Caniattì (o Canicattì nta àutri parrati siciliani) è un cumuni di 35.003 abbitanti dâ pruvincia di Girgenti.
Ìndici
Giografìa[cancia | cancia la surgenti]
Lu tirritoriu cumunali, ô cunfini ntra la pruvincia di Cartanissetta e chidda di Girgenti,a la quali apparteni,si stenni pi 91,41 in media cullina. Lu centru abbitatu jaci, a 465 metri susu lu liveddu dû mari, nta na conca naturali (la vaddi àuta dû ciumi Naru) circunnata di cullini vasci, assai fèrtuli e tradizziunarmenti vucata ê culturi fruttìculi (tannu lu mènnulu, oi la racina Italia, la racina di mustu, la pèrsica e lu varcocu). L'ària si diffirenzia nutevurmenti dû tirritoriu circustanti, unni è assai diffusa la cirialicultura e, n ginirali, n'agricultura stinziva e pòvira. Tali diffirenza è evidenti sìa ntô paisaggiu agrìculu ca ntô centru urbanu.
Storia[cancia | cancia la surgenti]
Prufilu stòricu[cancia | cancia la surgenti]
L’urìggini di Caniattì si pèrdinu ntô tempu. Li rasti archiològgici arritruvati ntâ citati e ntê zoni adiacenti tistimònianu l'asistenza di n'abbitatu già n èbbica pri-rumana. Lu nomu di Caniattì è d'urìggini àrabba. Diriva di Handaq-attin, ca voli diri fussatu d'argilla, topònimu c’attruvamu nta na carta giogràfica dâ Sicilia sutta a li Saracini.
Doppu la cunquista dâ Sicilia di parti dî Nurmanni, lu signuri dû locu prubbabbirmenti l'Emiru Merciabbili Mulè, fu assidiatu e scunfittu dû baruni Sarvaturi Palmeri (ntô 1087), ch’era ô sèquitu dû Conti Ruggeru e chistu pi ricumpenza ci uffrìu la spata e lu duminiu dû fèudu. Sutta la signurìa dî Palmeri, la furtizza àrabba vinni ampliata e prinnìu l'aspettu d’un casteddu veru e propiu cu na turri.
A li nurmanni succideru li Francisi, cacciati appoi di l’Aragunisi. Ntô 1448 lu fèudu di Caniattì vinni cidutu di Antoniu Palmeri, ca nun avìa figghi, a lu niputi Annirìa De Crescenziu. Chistu uttinni dû reghi Giuvanni d'Aragona la "Licentia populandi", zoè la facurtati d’ampliari li cunfini dû fèudu, di ncrimintari l’abbitanti e d’amministrari la Giustizzia. Sutta lu De Crescenziu, Caniattì era na cumunitati rurali ca cuntava di milli a millicincucentu abbitanti, nzidiati ntâ parti àuta dâ citati. A Annirìa succidìu lu figghiu Giuvanni, ca nun avennu figghi màsculi, lassau la barunìa a lu gènniru Franciscu Calòjiru Bonannu, ntô 1507.
Cû casatu Bonannu la citati appi nu ncrimentu dimugràficu mpurtanti; li fiudatari, prima baruna, appoi duchi e nfini prìncipi dâ Cattòlica, fìciru custruiri edifici splèndidi e funtani. La signurìa dî Bonannu durau nzinu a tuttu lu '700, ma versu la fini dû sèculu accuminzau lu sò diclinu; la sucitati fiudali s’avviava a scumpariri. L'ùrtimu dî Bonannu, ntô 1819, cidìu la signurìa di Caniattì ô baruni Gabbrieli Chiaramunti Burdunaru.
Doppu li summussi e rivuluzzioni dû 1848 e 1859/61, junciuta l'unitati d'Italia a Caniattì surgeru banchi, mulini e stabbilimenti ca ncrimintaru lu cummerciu.
Pi la sò pruspiritati agrìcula, funnata suprattuttu supra la cultura dî vigniti di racina di tàvula, Caniattì fu annuvirata ntô 1987 tra li Cento Comuni della Piccola-Grande Italia.
La citati è di sèculi lu centru cchiù mpurtanti longu la dirittrici di cumunicazzioni - oi stratali e ferruviari - ntra Girgenti e Cartanissetta (e di ccà versu Catania e Palermu).
Protagunisti[cancia | cancia la surgenti]
Li protagunisti dâ vita citatina dû novicentu caniattinisi sunnu tanti e annuviràrili tutti fussi mpussìbbili. Èccunni arcuni: Diegu Cigna (farmacista, omu pulìticu, sinnacalista) - Dumìnicu Cigna (avvucatu, giurista, omu pulìticu, pueta) - Giuvanni Guarinu Amella (avvucatu omu pulìticu, giurnalista) - Dumìnicu Missina (sinnacalista, omu pulìticu, cuupirativista) - Gaitanu Rau (avvucatu, omu pulìticu) - Giuseppi Alàimu (giurnalista, scritturi) - Àncilu La Vecchia (giurnalista, stòricu) - Vicenzu Alàimu (cumannanti dî Guardi Municipali, omu pulìticu) - Sarvaturi Sanmartinu (omu pulìticu) - Munz. Vicenzu Restivu (Arcipreti di Caniattì pi cchiù di 50 anni - Pueta - Giurnalista) -
Avvinimenti nutèvuli[cancia | cancia la surgenti]
- Straggi - Sapunarìa Narbone-Garilli (14 di giugnettu dô 1943) Fatti tràggici dû '43 a Caniattì
- Straggi di Caniattì (21 di dicèmmiru dô 1947)-
Econumìa[cancia | cancia la surgenti]
Versu la fini di l'Ottucentu la citati firvìa d’attivitati cummirciali e nnustriali di rilievu; l'agricultura apparìa avanzata e era prisenti macari un cumpartu minirariu forti, cu estrazzioni di sargemma e sùrfaru (lu tirritoriu è cuntìguu a l'autuchianu salinu ca si stenni a Ovest dû cumuni).
Nta l’anni sittanta dû Novicentu l'econumìa lucali prinnìu un slanciu forti grazzi â splusioni dû finòminu dâ cultura ntinziva dâ racina janca di tàvula dâ varitati "Italia", di cui Caniattì divinni centru epònimu. Nta dd’anni la ricchizza appurtata di l'agricultura fu mpruvvisa, tantu di pòniri la citati ntra li centri taliani cchiù dinàmici duranti lu c.d. "boom" econòmicu di l’anni uttanta, ô paru di citatini dû centru-nord d’Italia.
Monumenti[cancia | cancia la surgenti]
Tra li monumenti cchiù mpurtanti s’arricòrdanu:
- Matrici San Pancrazziu, edificata grazzi a l’ufferti dî baruna Adamu e dâ pupulazzioni, ntô 1760. Cunzerva na tela dû "Monòculu" Pietru d'Àsaru, rapprisintanti la Sacra Famigghia, S.Anna, S. Giuacchinu e un dunaturi cu na gistra di frutta, la stàtua di màrmuru dâ Madonna dî Grazzi d’èbbica bizzantina, nu riliquiariu dû setticentu, un dipintu a ogghiu raffiuranti la Vìrgini Addulurata dû pitturi Oliviu Sozzi, na statuedda di màrmuru rapprisintanti l'"Ecci Omu" di bona fattura e d’auturi scanusciutu, un fonti battisimali dû seicentu e àutri òpiri di valuri minuri.
- Cresia di Santu Spìritu cu chiostru allatu, dû seicentu. Lu cunventu fu edificatu pi vuliri di donna Antonia Balsamu Bonannu e dû frati Antoniu Nucera, supra li rasti di n’uratoriu vecchiu. La cresia, a tri navati, cunzerva na stàtua di màrmuru, dî nizzi dû seicentu, rapprisintanti la Madonna cû bammineddu, di scola gagginisca e un Crucifissu, d’auturi scanusciutu, fistiatu ogni annu lu 3 di maiu.
- Cresia dî S.S. Fulippu e Jàcupu dû 1662. Allatu dâ cresia fu edificatu lu Munasteru dî binidittini, oi abbannunatu. La cresia, tra li cchiù beddi di Caniattì, è oi n attisa di ristàuru. Ô nternu si cunzirvàvanu uggetti sacri di granni valuri e nummurusi stucchi di scola sirputtiana.
- Cresia di San Diegu d'Alcalà, prutitturi dâ citati, sedi dâ Cunfratèrnita dî Santi Sibbastianu e Diegu. Ntâ parrocchia s’urganizza la tradizziunali prucissioni dû Venniridìa Santu.
- Cresia di San Franciscu. La cresia, cunzerva na stàtua dâ Mmaculata, arritinuta miraculusa dâ pupulazzioni, ncurunata ntô 1954 dû cardinali di Palermu (Ernestu Ruffini), Riggina dâ citati. La cresia cunzerva na cripta dû '500, scuperta nta l’anni cinquanta dû sèculu scursu e purtroppu nun aperta a lu pùbbricu.
- Cresia San Dumìnicu, dû 1612, cu cunventu allatu. La cresia cunzerva dui stàtui antichi, San Dumìnicu e San Tomasi, arritruvati duranti arcuni travagghi di ristàuru.
- Rasti dâ sicintisca funtana dû Nittunu situati ntô pruspettu dâ turri campanaria dâ Cresia dû Purgatoriu
- Tiatru Suciali (ntô 1927 uspitau a Luiggi Pirandellu cu la sò Cumpagnìa tiatrali), òpira di l'architettu Ernestu Basili. Doppu anni d‘abbannunu lu Tiatru è â fasi finali dû ristàuru e avissi a èssiri nauguratu tra picca.
- Villa Firriatu, sempri dû Basili, edificata â fini di l'800
- Palazzu La Lumia dû XVII sèculu, situ n vìa Cattaneu; n’àutru palazzu La Lumia s’attrova n vìa Marianu Stàbbili
- Palazzu Gancitanu
- Palazzu Adamu
- Palazzu Bartoccelli, già Adamu
- Villa Giacchettu, già risidenza estiva dî mònachi binidittini di Naru
- Rasti rumanu-bizzantini (necròpuli, termi e màrmuri) di cuntrata Vitusurdanu
- Rasti dâ Rocca Barunali, ntô Largu Casteddu
- Cresia Madonna dâ Rocca, edificata ntô setticentu e ristrutturata nta l’anni sittanta dû novicentu. Ntâ cresia, s’attròvanu li spogghi murtali dû Viniràbbili Giuacchinu La Lumia, ca ntô 1881 funnau lu cunventu dî cappuccini, allatu dâ cresia
- Cine-Tiatru Odeon, nauguratu ntô 1952
Purtroppu, pi quantu riguarda li beni culturali, l’Amministrazzioni Cumunali dû doppuguerra a oi, fìciru nenti.
Pirsunaggi illustri[cancia | cancia la surgenti]
La citati detti li natali a diversi pirsunaggi illustri: lu Viniràbbili patri Giuacchinu La Lumia (Missiunariu Apustòlicu ntô Brasili), Munz. Àncilu Ficarra (Latinista, Vìscuvu di Patti, Arcivìscuvu), lu sinaturi Sarvaturi Gancitanu (patriota, sinaturi dû Regnu d'Italia), lu sinaturi Sarvaturi Sammartinu (Avvucatu, Sinaturi dâ Ripùbbrica), lu scinziatu Antuninu Sciascia (Mèdicu, Scuprituri dâ Fotutirapìa), lu filòsufu Calòjiru Àncilu Sacheli (Prufissuri univirsitariu, filòsufu e pidagogu).
Lu patriota risurgimintali Vicenzu Macalusu (Avvucatu, Giurnalista, Patriota dû Risurgimentu), lu capitanu Giuvanni Ippòlitu eroi dâ Granni Guerra dâ Brigata Catanzaru, lu sociòlugu patri Àncilu Brucculeri (Gisuita, Scritturi, ridatturi dâ rivista "La Civiltà Cattolica"), lu tinenti-culunneddu pilota Vicenzu La Carrubba, eroi dâ Secunna guerra munniali, l'avvucatu Dumìnicu Cigna, giurista, parramintari, giurnalista e pueta, l'avvucatu Giuvanni Guarinu Amella, nasciutu a Sant'Àncilu Muxaru ma ca campau a Caniattì (Avvucatu, Giurnalista, Diputatu ô Parramentu), lu scritturi Giuseppi Alàimu (Giurnalista, Scritturi), lu giurnalista Rai Gaitanu Portaloni, lu pueta Peppi Paci, l'uculista Filippu Caramazza (Prufissuri â Clìnica di l'Univirsitati di Bulogna), li maggistrati Rusariu Livatinu e Antuninu Saetta e tanti àutri.
Nascìu a Caniattì midemma Don Rusariu Vella, Salisianu, Missiunariu n Madagascar, dutturi n filosufìa, numinatu di S.S. Binidittu XVI Vìscuvu d’Ambanja (Madagascar).
Cultura[cancia | cancia la surgenti]
La citati è famusa puru pi l'Accademia dû Parnasu, nasciuta ntô 1922. Tra li funnatura, ca putìssiru bonu èssiri paragunati ê "màschiri" dâ cummedia di l'arti s’arricòrdanu n’osti, lu quali diclamava li sò versi ô nternu dâ sò attivitati, lu fascista don Cicciu Giurdanu, un filòsufu, prufissuri univirsitariu e pidagogu, lu pruf. Calòjiru Àncilu Sacheli, un farmacista-giurnalista-pulimista e zoè lu sucialista Diegu Cigna, un baruni eccèntricu e granni viaggiaturi, Austinu La Lumia, n’avvucatu, lu quali duranti un prucessu addumannau la pirizzia psichiàtrica pi lu sò assistutu sulu p’aviri scigghiutu iddu comu difinzuri, Sarvaturi Sanmartinu, un pueta, nciuriatu lu "canturi di Girgenti", Franciscu Macalusu, un custureri, Giuseppi Paci, auturi dî famusi "Màschiri", un vinnituri ammulanti, Petru Grecu. Tra li sò arcadi vannu arricurdati: Luiggi Pirandellu, Marta Abba, Fulippu Tomasi Marinetti, Adrianu Tilgher (ca la difinìu la "cchiù audaci Accademia satìrica taliana"), Liunardu Sciascia e tanti àutri.
Parrata lucali[cancia | cancia la surgenti]
La parrata di Caniattì, essennu, la citati, a cavaddu, ntra li pruvinci di Girgenti e Cartanissetta, hà li sò piculiaritati ca nun s’attròvanu n àutri parti di l'ìsula e ca nfruènzanu lu circunnariu. S’hannu a nutari li studi supra la parrata, supra la sintassi e supra la grammàtica dâ parrata caniattinisa fatti dû salisianu don Faustu Curtu D'Andrìa.
Avvinimenti[cancia | cancia la surgenti]
- Cuncursu nternazziunali giùvini musicisti [1]
Vuci currilati[cancia | cancia la surgenti]
Econumìa[cancia | cancia la surgenti]
Littiratura[cancia | cancia la surgenti]
Pirsunaggi[cancia | cancia la surgenti]
(n òrdini arfabbèticu)
- Giuseppi Alàimu
- Àncilu Brucculeri
- Dumìnicu Cigna
- Munz. Àncilu Ficarra
- Giuvanni Guarinu Amella
- Giuvanni Ippòlitu
- Patri Giuacchinu La Lumia
- Rusariu Livatinu
- Vicenzu Macalusu
- Peppi Paci
- Calòjiru Àncilu Sacheli
- Antuninu Saetta
- Antuninu Sciascia
- Avv. Giuseppi Signurinu
- Sin. Sarvaturi Gancitanu
Storia[cancia | cancia la surgenti]
Liami di fora[cancia | cancia la surgenti]
- Situ sùpira Caniattì - Fotu, Storia, assai àutru...
- Centru di ducumintazzioni dâ Citati di Caniattì
- Vìdiu fotugràficu di Caniattì
- Situ di storia lucali siciliana cu pàggini sùpira Caniattì
Gallarìa fotugràfica[cancia | cancia la surgenti]
-
-
-
-
-
-
-
-
-
-
-
-
-
-
-
-
-
-
-
-
-
-
-
-
Canicatti Torre dell'Orologio.jpg
Turri dû raloggiu
-


c: text/html

text:
Italia dû Sud
Lu Sud Italia o Italia dû Sud si difinisci di nu puntu vista giogràficu, suciali e ecunòmicu lu tirritoriu chi cumprenni li Riggiuni Campania, Basilicata, Abbruzzu, Pugghia, Calàbbria, Sicilia e Sardegna. La parola italiana chi currispunni è Mezzogiorno o Mezzogiorno d'Italia pirchì rispettu ô centru Italia, sti riggiuni occupanu la parti dû tirritoriu italianu situata versu Sud.
L'omoggeneità suciali, culturali e ecunòmica dî riggiuni dû sud Italia è n'ereddità di nu regnu nurmannu di Sicilia, ca ntê succissivi pigghiau lu nomu di Regnu dî dui Sicili o Regnu di Napuli a secunna di l'èbbica storica, e chi, comu puru la Sardegna, nzinu ô 1860 si sviluppau di manera siparata o cu picca rilazzioni cu l'autri riggiuni Italiani.

robotstxt: allowed

filter: keep


text:
Òpira buffa (lìrica)
L' Òpira buffa è nnu gèniri di l'òpira lìrica.
Si sviluppà a Napuli ntâ prima mità du XVIII seculu e di ccà si nni va a Roma e a lu nord d'Itàlia. Cumpusitura mpurtanti cumu Mozart, Rossini e assai atri cuntribuìru ppi beni a stu gèniri opirìsticu.
L'òpira buffa si faciva a l'intirvàlli di l'òpira sèria. L'òpira buffa aviva l'unicu scopu di divirtìri: li sò fatti jeranu di gèniri comicu-vvinturùsu. Lu cantanti, quinni, a parti sapiri cantari, avia essiri nu bravu atturi ppi fari arridiri.
Li pirsunaggi di st'òpira jeranu fissi, di ceti pupulari e burghìsi.
Diversamènti di l'òpira sèria, l'òpira buffa era menu custusa. Difatti li scenugrafìi e li strumenta èranu semplici, nveci chiddi di l'òpira sèria jeranu custusi e ricercati.


text:
Żebbuġ (Malta)
Żebbuġ (o Ħaż-Żebbuġ) è na nica cità di l'ìsula di Malta ca havi lu stissu nomu dû nicu paiseddu di Żebbuġ nti l'ìsula di Gozo. Cu na pupulazzioni di 11.290 abbitanti(2005) è la dècima cità pi diminzioni a Malta.
La parrocchia è didicata a San Fulippu d'Aggira, ca veni fistiggiatu la secunna dumìnica di giugnu, cu tuttu ca la ricurrenza è lu 12 di maiu.
La palora Żebbuġ signìfica alivi e veni dê nummirusi jardina d'alivi ca s'attròvanu ô quantu â cità.
Frans Sammut, primu rumanzieri maltisi, fu di cistu casali, comu Dun Karm, u poeta nazziunali maltisi e Michelantoniu Vassalli, u patri di la lingua maltisa.
Stòria[cancia | cancia la surgenti]
Ntô 1380 na cresia, didicata a San Fulippu, vinni custruiuta ntâ zona ntra li nichi cumunità di Ħal-Dwin, Ħal-Muxi e Ħal-Mula, ca veni chiamata Casal Zebugi; quannu sti cumunità si junceru, pigghiaru lu nomu di Ħaż-Żebbuġ. La cità è gimillata cu Aggira.


text:
Cliupatra
Cliupatra VII Tia Filupaturi (Kλeoπάtpa θeά φιλoπάtwp, 69 AC - 30 AC) fu l'ùrtima riggina di l'anticu Eggittu e l'ùrtimu membru dâ Dinastìa tulimàica. Lu nomu "Cliupatra" significa 'n lingua greca "gloria dû patri".
Òi è prubbabbirmenti la cchiù famusa di tutti li suvrani di l'Anticu Eggittu e è canusciuta cu lu nomu di Cliupatra, puru siddu fu la sèttima e ùrtima riggina a pussidiri ddu nomu. Cliupatra comegghiè nun fu mai di fattu l'ùnica suvrana di l'Eggittu, avennu rignatu nzemmula ô patri, ô frati, ô frati-maritu e a lu figghiu.
Ìndici
Biografìa[cancia | cancia la surgenti]
Cliupatra VII nascìu a Alissandria d'Eggittu dû farauni Tulumeu XII Auleti e prubbabbirmenti di na cuncubbina. Sècunnu la tistimunianza di Strabbuni Tulumeu XII happi sulamenti na figghia liggìttima, Birinici IV, dâ soru-mugghieri Cliupatra V Trifena. Basànnusi supra sta nutizzia e supra lu fattu ca Cliupatra fussi l'ùnica dâ sô famigghia a parrari eggizzianu arcuni studiusi hannu avanzatu l'ipòtisi di na ascinnenza eggizzia dâ riggina. Numinata curriggenti dû patri picca prima ca murissi, ci succissi ntâ primavera dû 51 AC nzemmula a lu frati di deci anni Tulumeu XIII.
Ntâ primavera dû 48 AC Tulumeu, nzemmula cû cunziggheri Putinu, c'avìa statu numinatu riggenti dû juvini farauni, tintau di dipòniri Cliupatra e di custrincìrila a lassari Alissandria. La riggina arrunzau n'asèrcitu e happi nizziu na guerra civili. La situazzioni si cumplicau quannu n'àutra sô soru, Arsinue IV, accuminzau a avanzari pritisi supra lu tronu.
'N ddu mentri lu scunfittu ginirali rumanu Pumpeu agghicau 'n Eggittu circannu rifuggiu dû rivali Giuliu Cèsari. Nizziarmenti Tulumeu e Putinu finceru d'accittari la sô richesta, ma lu29 di sittèmmiru dû 48 Putinu uccidìu Pumpeu, ntâ spranza di ngrazziàrisi lu fauri di Cèsari. Quannu chistu agghicau, Tulumeu ci uffrìu la testa dû rivali, pruvucannu la riazzioni di Cèsari, ca fici justizziari Putinu e nizziau a sistimari la cunfusa situazzioni eggizziana, 'n qualitati di rapprisintanti ufficiali di Roma.
Cliupatra arriniscìu a accanzàrisi lu fauri di Cèsari e divinni sô amanti. Cêsari urganizzau lu ritornu ufficiali dâ riggina e la fici maritari cû frati. Tulumeu, ancora ditirminatu a dipòniri Cliupatra, si alliau câ soru Arsinue e nzemmula urganizzaru n'asèrcitu, ca ntô dicèmmiru dû 48 si scuntrau ntâ citati d'Alissandria cu chiddu di Cèsari e Cliupatra. La battagghia causau tanti dammaggi a l'edifici dâ citati, cumprisa la Biblioteca d'Alissandria.
L'agghicata di rinforzi di Pèrgamu uffrìu la vittoria a Cèsari e Cliupatra. Arsinue e Tulumeu foru custrinciuti a lassari la citati e, anticchia doppu, lu 13 di jinnaru dû 47 AC Tulumeu murìu annigatu, mentri attravirsava lu Nilu. Cliupatra, ristata ùnica suvrana di l'Eggittu, numinau curriggenti lu frati cchiù juvini Tulumeu XIV. L'Eggittu ristau furmarmenti ndipinnenti, puru siddu liggioni rumani foru lassati pi prutiggìrilu.
La rilazzioni tra Cèsari e Cliupatra, dâ quali nascìu nu figghiu, Tulumeu Cèsari dittu Cisariuni, avìa pi ntrammi scopi pulìtici: lu dittaturi rumanu avìa a assicuràrisi lu cuntrollu di l'Eggittu, mpurtanti pî sô risorsi finanziarii, mentri Cliupatra spirava cu idda d'uttèniri pi lu paisi na pusizzioni di privileggiu a lu nternu di lu duminiu rumanu.
Ntô 46 AC Cliupatra jìu a Roma cû figghiu appena nasciutu e vi ristau nzinu â morti di Cèsari, ntô 44 AC. Ntâ stati dû stissu annu murìu Tulumeu XIV, forsi abbilinatu dâ stissa Cliupatra, ca sùbbutu doppu disignau Cisariuni sô curriggenti.
Ntô 42 AC, Marcu Ntoni, unu di litriumviri ca cuvirnavanu Roma 'n siquutu a lu vacanti di putiri siquutu â morti di Cèsari, spiau a Cliupatra di ncuntràrilu a Tarsu pi virificàrinni la lialtati. Ntoni appoi la siquìu a Alissandria, unni ristau nzinu a l'annu succissivu. Dâ sô unioni, nasceru dui giamelli/jimmuli/emmuli/jemmuli/vuzzuna Cliupatra Sileni e Lissandru Helios.
Quattru anni doppu, ntô 37 AC, mentri era 'n viaggiu pâ guerra contra li Parti, Ntoni ncuntrau Cliupatra a Antiochia, unni si maritaru, puru siddu lu triumviru era ligatu a Uttavia, soru di Uttavianu. Picca doppu nascìu n'àutru figghiu, Tulumeu Filaderfu. Doppu la cunquista di l'Armenia, ntô 34 AC, cunnuciuta di Ntoni cû cuntribbutu finanziariu eggizzianu, ntrammi cilibbraru lu triunfu a Alissandria. Lu tradizziunalismu dâ pinioni pùbbrica rumana fu prufunnamenti cutuliatu dâ ncunzueta prucidura triunfali e dî dicisioni pigghiati nta l'accasioni dâ Dunazzioni d'Alissandria: Cliupatra happi lu tìtulu di "riggina dî reghi", fu assuciata ntô cultu a Isidi e numinata riggenti di l'Eggittu e di Cipru cu Cisariuni; Lissandru Helios fu ncrunatu/ncurunatu suvranu di l'Armenia, Media e Partia, Cliupatra Sileni fu numinata suvrana di Cirinàica e Libbia, mentri Tulumeu Filaderfu fu ncrunatu/ncurunatu suvranu di Fènicia, Siria e Cilicia.
La pulìtica di Cliupatra e Ntoni favurìu la riazzioni d'Uttavianu, ca accusau la riggina di minari lu priduminiu di Roma e cummincìu li Romani a dichiarari guerra a l'Eggittu. Ntô 31 AC li forzi navali rumani si scuntraru cu chiddi di Ntoni e Cliupatra ntâ battagghia d'Azziu. Vistu ca la battagghia era pirduta la riggina riparau a Alissandria cu parti dâ flotta, siquuta di Ntoni.
Doppu la vittoria Uttavianu mmadìu l'Eggittu e, doppu na brevi risistenza, ntrasìu a Alissandria. Ntô 30 AC, doppu lu suicidiu di Ntoni, Cliupatra s'uccidìu facènnusi muzzicari/mòrdiri di n'aspidi. Cisariuni fu justizziatu d'Uttavianu, mentri li tri figghi avuti cu Ntoni foru purtati a Roma.
Fonti antichi[cancia | cancia la surgenti]
Li fonti dâ littiratura latina ca trasmitteru particulari supra la vita e la figura di Cliupatra sunnu nummurusi, di siquutu nni veni datu n'elencu parziali:
- Virgiliu Eneide VIII, 688 ss.
- Urazziu Odi I, 37; Epodi 9
- Lucanu Farsalia X
- Plutarcu Vita di Marcu Ntoni
- Svitoni Viti dî Cèsari I-II
- Villeiu Patircolu Storia rumana II
- Giseppi Flaviu Antichitati judàichi XIV-XV
Cliupatra nta l'arti, ntô cìnima e ntâ littiratura[cancia | cancia la surgenti]
La storia di Cliupatra affascinau ntê sèculi scheri di scrittura e artisti, ca cuntribbueru a faciri nasciri la liggenna dâ biddìssima siduttrici/siduttura c'arriniscìu a ammaliari dui di li cchiù putenti òmini dû sô tempu.
Tra li majuri òpiri supra Cliupatra:
- Cléopâtre captive di Étienne Jodelle
- Cléopâtre di Jules-Émile-Frédéric Massenet
- Incipit Legenda Cleopatrie Martiris, Egipti Regine di Geoffrey Chaucer
- Antony and Cleopatra di William Shakespeare
- Cleopatra di Vittorio Alfieri
- All for Love di John Dryden
- Cléopatre di Victorien Sardou
- Cesare and Cleopatra di George Bernard Shaw
Firm supra Cliupatra[cancia | cancia la surgenti]
- (1908): Antony and Cleopatra cu Florence Lawrence ntô rolu di Cliupatra.
- (1912): Cleopatra, Queen of Egypt, cu Helen Gardner.
- (1917): Cleopatra: Theda Bara (Cliupatra), Fritz Leiber (Cèsari), Thurston Hall (Ntoni). Diriggiutu di J. Gordon Edwards. Basatu supra l'òpiri Cléopatre di Émile Moreau, Cléopatre di Sardou e Antony and Cleopatra di Shakespeare.
- (1934): Cleopatra: Claudette Colbert (Cliupatra), Warren William (Cèsari), Henry Wilcoxon (Ntoni). Diriggiutu di Cecil B. De Mille.
- (1946): Cesare e Cleopatra (Caesar and Cleopatra): Vivien Leigh (Cliupatra), Claude Rains (Cèsari), Stewart Granger, Flora Robson etc.
- (1953): Serpent of the Nile: Rhonda Fleming (Cliupatra), Raymond Burr (Marcu Ntoni), Michael Fox (Uttaviu).
- (1963): Cleopatra: Elizabeth Taylor (Cliupatra), Rex Harrison (Cèsari), Richard Burton (Ntoni). Diriggiutu di Joseph L. Mankiewicz. Vincituri dû Premiu Oscar.
- (1974): Antony & Cleopatra: rializzatu dâ London's Royal Shakespeare Company. Ntirpritatu di Janet Suzman (Cliupatra), Richard Johnson (Ntoni) e Patrick Stewart (Enubbarbu).
- (1999): Cleopatra: Leonor Varela (Cliupatra), Timothy Dalton (Cèsari), Billy Zane (Ntoni). Basatu supra lu libbru Memoirs of Cleopatra di Margaret George.
Dipinti di Cliupatra[cancia | cancia la surgenti]
Cliupatra e la sô morti spiraru cintinara di dipinti di lu Rinascimentu a òi. Di siquutu na lista d'arcuni di li cchiù famusi:
- Suicidiu di Cliupatra (1621). Ogghiu supra tila. 116.8 x 93.3 cm. Dipintu di Giuvanni Franciscu Varveri dittu Guèrcinu. Norton Simon Museum di Pasadena, California, USA.
- Cleopatra (1635-1640). Ogghiu supra tila. Dipintu di Guidu Rini. Palazzu Pitti, Firenzi.
- Lu Bancheddu di Cliupatra (1743-1745). Ogghiu supra tila. 248.2 x 357.8 cm. Dipintu di Giammattista Tiepolu. National Gallery of Victoria, Australia.
- Cliupatra (c. 1820). Ogghiu supra tila. 97 x 71,5. Dipintu d'Artemisia Gintileschi. Cullizzioni dâ Funnazzioni Cavaddini-Scarbi, Firrara.
- Cliupatra e lu cuntadinu (1838). Ogghiu supra tila. Dipintu d' Eugène Delacroix. Ackland Art Museum, University of North Carolina, USA.
Cronoluggìa[cancia | cancia la surgenti]
Vuci currilati[cancia | cancia la surgenti]
Liami sterni[cancia | cancia la surgenti]
Fonti[cancia | cancia la surgenti]
La fonti di st'artìculu è Uicchipidia Taliana:


text:
George W. Bush
George W. Bush (6 di giugnettu 1946) è un prisidenti miricanu. Omònimu di n'àutru prisidenti miricanu, George Bush Sr (chi nfatti è sò patri), George W. Bush, ripubblicanu, addivintò prisidenti ntô 2000 battennu Albert Gore e havi statu ricunfirmatu ntô 2004 battennu n'àutru candidatu democràticu, John Kerry.
Ntô 2001 appi a dicìdiri li cunsiguenzi di l'attintati di l'11 di sittèmmiru contra li Twin Towers. Dicisi di cummàttiri Al Qaida, mannannu li surdati prima 'n Afganistan, libbirannu lu paisi dî Talibbani, e poi 'n l'Iraq, cu la scusa chi lu riggimi ammucciava dipòsiti d'armi di distruzzioni di massa. Libbirau lu paisi di Saddam Hussein, ma di st'armi nun c'era traccia. Doppu la libbirazzioni di l'Iraq li prublemi chi hannu nisciutu sunnu assai gravi, e ancora oggi l'Iraq è un paisi accupatu dî truppi miricani, nglisi, e àutri truppi ntirnazziunali.


text:
Lingua macèdoni
Lu macèdoni (n macèdoni: MakeдoHckи) è na lingua dû gruppu dî lingui slavi miridiunali dâ famigghia dî lingui indoeuropei. E' la lingua officiali dâ Ripùbblica di Macidonia, parrata di dui miliuna di pirsuni. E' parratu macari n Albania e n Grecia, e di na mpurtanti diàspura installata n Europa occidintali, nta Mèrica dû Nord e nta l'Australia (un miliuni di pirsuni). Nummarusi linguisti cunsìdiranu chista lingua comu na varianti d'un dialettu bùlgaru.
Lu macèdoni si scrivi cu l'alfabbetu cirìllicu (31 littri):
Autri pruggetti[cancia | cancia la surgenti]
- Wikipedia hava n'edizzioni 'n lingua macèdoni


text:
Lista di muvumenti autunumisti e siparatisti
La lista di nazziuni cca sugnu suttu culònia o semi-autunòmii. Spissu ci sugnu di gruppi pulìtici chi s'aspirau â la nnipinnenza.
Da nutari chi u fènumeni di nnipinnentismu spissu se basau sâ arrivindicazzioni dû prìncipiu d'autuditirminazzioni dî pòpuli, cusi cumu arricanusciuta ntê Drittu Nternazziunali, e funnau la liggittimitati di simili arrivindicazzioni sâ stòricitati di na passata nnipinnenza dû tirrituriu e sâ 'spicificitati culturali dû pòpulu chi l'abbita; 'n sustanza, iddi arrivindicau na divirsa nazziunalitati dû Statu suvranu sô tirrituriu rispittu ô pòpulu cca l'abbita.
Ìndici
Europa[cancia | cancia la surgenti]
Franza[cancia | cancia la surgenti]
Girmania - Pulonia[cancia | cancia la surgenti]
Talìa[cancia | cancia la surgenti]
Mèrica[cancia | cancia la surgenti]
Canada[cancia | cancia la surgenti]
USA[cancia | cancia la surgenti]
- Alaska: Partitu Nnipinnenista Alaskianu
- Hawaii: Muvumentu Nnipinnenti Hawaiianu
- Portu Ricu: Partitu Nnipinnintista Porturicanu
- Ripùbbrica Lakota: Muvumentu Nativu Miricanu
Àfrica[cancia | cancia la surgenti]
Angola[cancia | cancia la surgenti]
Camerun[cancia | cancia la surgenti]
Etiopia[cancia | cancia la surgenti]
Mali[cancia | cancia la surgenti]
Asìa[cancia | cancia la surgenti]
Azzirbaiggian[cancia | cancia la surgenti]
Cina[cancia | cancia la surgenti]
- Tibet: Muvumentu Nazziunali Libbirazzioni Tibbitanu
- Taiwan: Partitu Dimucraticu Taiwanisa, Partitu Nazziunalista Taiwanisa, Partitu Ripùbbricanu Taiwanisa


text:
Liveri
Liveri è nu comune 'e 1.815 crestiane d''a pruvincia 'e Napule.
Storia[càgna | càgna surgente]
'E origgine 'e Liveri nun songo sigure, nun ce songo assaje e funnate nutizzie 'e'sto argumiento, ma stanno 'e narrazzioni 'e suoje origgine possono essere assaje. Siconno quacche teurie 'e origgine stanno 'o tiempo quanno 'e rummane cumbattevano contro 'e cartagginese. 'Sti urdemi, cumannati 'a Annibale, durante l'assedio d"a ricca Nola, stanzziattero 'e accampamiente vicino na distesa ca sta 'e pede d"o colle addò mmò ce sta 'o paesino, 'nfatte nce sta na spianata chiammata "campo 'e Annibale". Siconno âte , 'mmece, 'o piccirillo centro vene 'e suoje origgine 'a quacche spostamiente d"o popolo nolano 'e terriene esterne 'e mura ppè fujì de visigote cummanati 'a Alarico. Nutizzie sigure 'ncopp'a storia d"o paese se hanno d"o XVI seculo, quanno ô 1514 ce fujeroo assaje apparizzione d"a Maronna a na pasturella d"o loco. 'A mmò Liveri è divenuto nu loco 'e culto ppe 'o Santuario 'e Santa Maria a Parete, fatto 'int' 'o stisso seculo. N'insennio duloso (ca venette fatto apposta 'a ll'omo), 'a notte d"o 29 gennaio 1989, ha distriggiuto in parte 'o Santuario. Se cunserva 'ncora 'o tempietto d"a Maronna affrescato 'a Belisario Corenzio, mentre song annate perse 'mpurtante tele d"o '500.Ô 1600 fuje casale 'e Nola, feudo d"a famiglia Mastrilli e Barone.
Economia[càgna | càgna surgente]
'A cità Mariana è 'a sempe chiammata 'o borgo d"a luce. 'Sto nomme vene pure d"a lavorazzione d"a cera. 'O particulare materiale canusciuto 'a ll'antichità, se adatta 'e varie esiggenze volute 'e creazzioni 'e verie grannezze e 'a ll'attitunnine 'e ll'artista ca 'a plasma. A Liveri 'e cererie operiante songo 14, 'a cchiù grossa parte 'e cheste song 'int' 'a zzona PIP e fanno ceri artistice e liturgice e, pure, paraffine innustriali.
Pupulazzione[càgna | càgna surgente]
Pupulazzione censita
'O sinnaco[càgna | càgna surgente]
'O sinnaco d"o cumune 'e Liveri è Raffaele Coppola d"o 7 'e giugne 2009.


text:
Edmund Hillary
Sir Edmund Percival Hillary (Tuakau/Nova Zilanna, 20 di giugnu dû 1919 - Auckland, 11 di jinnaru 2008) è unu di li cchiù noti alpinisti e spluratura di lu munnu. La sô fama è duvuta â prima ascinsioni dû monti Everest abbinuta lu 29 di maiu dû 1953 cu l'ajutu dû sherpa Tenzing Norgay.
Natu a Tuakau, a sud di Auckland 'n Nova Zilanna, Hillary s'appassiunau â littura di picciriddu. Era tantu tìmidu e parìa macari cchiù gràcili dî sô cumpagni di scola. Attruvava allura rifuggiu ntê libbra, ca putìa lèggiri duranti li quattru uri ca ci uccurrìanu pi jiri e turnari di scola. A sìdici anni, duranti na gita sculàstica a Ruapehu nta l' Alpi Niuzzilannisi, scuprìu ca lu sô fìsicu era cchiù risistenti dî sô cumpagni di caminata. Fu acussì ca nizziau lu sô ntiressi pi l'alpinismu.
Oltri ê muntagni dâ Nova Zilanna, Hillary friquintau videmma l'Alpi, p'appoi jùnciri 'n Himalaya, unni scalau ùnnici vetti supra li 6.000 metri d' altitudini. Duranti la Secunna Guerra Munniali fu navigaturi di l'aviazzioni niuzzilannisa.
Ntô 1948, nzèmmula a Harry Ayres, fu lu primu scalaturi a jùnciri la vetta dû Mount Cook. Succissivamenti participau a dui spidizzioni di ricugnizzioni 'n Himalaya: una ntâ zona di l'Everest ntô 1951 e una a lu Cho Oyu ntô 1952. Accussì John Hunt s'addunau di iddu e lu mmitau a prènniri parti â furtunata spidizzioni britànnica dû 1953. La cunquista dâ cima fu annunciata cuntimpuraniamenti â ncurunazzioni dâ riggina Lisabbetta II. Hillary, famusu cchiùi 'n tuttu lu munnu, prinnìu appoi parti a nummarusi spidizzioni 'n Himalaya ntra lu 1956 e lu 1965. Fu videmma 'n Antartidi, e juncìu lu Polu Sud lu 4 di jinnaru dû 1958 cu na spidizzioni britànnica miccanizzata.
Fu nzignutu di nummarusi unurificenzi: lu 16 di giugnettu dû 1953 fu numinatu Cavaleri Cumannanti di l'Òrdini dû Mperu Britànnicu (KBE); ntô 1987 divinni membru di l'Òrdini dâ Nova Zilanna (ONZ); lu 23 d'aprili 1995 fu numinatu Cavaleri di l'Òrdini dâ Giarrittera (KG); ntô 2003, 'n accasioni di lu cinquantinariu dâ cunquista di l'Everest, lu cuvernu dû Nepal ci cunfirìu la cittadinanza unuraria duranti nu spiciali jubbileu cummimurativu svulciutu ntâ capitali Kathmandu. Sir Edmund è lu primu straneru a arricìviri nu sìmili unuri dî nipalisi. E macari l'ùnicu niuzzilannisi viventi a appariri supra na bancunota.
Hillary didicau granni parti dâ sô vita a ajutari lu pòpulu nipalisi dî sherpa tràmiti l'Himalayan Trust d'iddu funnatu, arriniscennu a custruiri scoli e spitali. E videmma prisidenti unurariu di l'"American Himalayan Foundation", n'assuciazzioni no profit ca cerca d'ammigghiurari l'equilibbriu ecològgicu e li cunnizzioni di vita dî pòpuli himalayani. Hillary, ca ntâ vita di tutti li jorna esèrcita lu misteri d' apiculturi, affirmau di cunziddirari li sô successi 'n campu umanitariu comu la sô cchiù granni cunquista.


text:
Francu Franchi
Francu Franchi, pseudonimu di Franciscu Benenatu (Palermu, 18 di sittèmmiru 1928 – Roma, 9 di dicèmmiru 1992), fu n'atturi comicu sicilianu.
Biografìa[cancia | cancia la surgenti]
Ntô cìnima agghicau ô successu n coppia cu Cicciu Ingrassia tra la fini di l'anni 50 e l'anni 60. Li pilliculi, pruduciuti cu picca sordi e basati supra la straordinaria capacità di mpruvvisazzioni dî dui attura, appinu nu successu granni di pùbblicu. La parti di Francu Franchi, ntâ coppia cu Cicciu Ngrassia, era chiddu di ammusciarisi spertu ma di ntilliggenza limitata, contra chiddu di Cicciu chi facia la parti di chiddu menu spertu ma cchiù ntelliggenti. Francu Franchi appujava lu so stili cu smorfi dâ facci chi suscitavanu l'ilaritati dî spittatura e chi lu rèsiru cèlibbri. La so carrera cinimatugrafica, cu quarchi ntirruzzioni, cuntinuau nzinu all'inizziu di l'anni '80.
Francu Franchi appi puru na carrera di cantanti, e fu puru prisintaturi di televisioni versu la fini dâ sò carrera.


text:
Loncitùdini
N giografìa la loncitùdini di nu puntu, na cità, o na riggiuni rilativementi nica, è na misura di ànculu tra lu puntu nquistioni, lu centru dâ Terra e lu puntu cchiù vicinu ô miridianu di Greenwich. Pi innicari cumplitamenti li cuurdinati di nu puntu ntâ Terra la loncitùdini è usata nsemmula cu la latitùdini.
Comu li misuri di l'anculi, la loncitùdini si misura n gradi. A secunna si la pusizzioni dû puntu n quistioni, rispettu ô miridianu di Greenwich la loncitudini s'accumpagna di la nnicazzioni E (est) o O (ovest) a secunnu si a partiri dû puntu dû miridianu di Geenwich s'agghica ô puntu n quistioni ènnu versu est o versu ovest.
Pi esempiu la Sicilia s'attrova tra la loncitudini 15 gradi E e 18 gradi E.
N astronumìa la loncitudini havi nu significatu anàlucu.


text:
Univirsitati
L'Univirsitati è l'istituzzioni educativa a liveddu cchiù àutu. Pirmetti la furmazzioni a prufissioni comu prufissuri, architettu, dutturi, avvucatu, ncigneri, econumista, scienziatu, e tanti àutri.
Sviluppàtisi in Europa già ntô mediu evu, in Sicilia n'esìstunu 4. Una a Palermu, una a Catania, una a Missina e l'urtima 'nnasciuta frisca a Enna. Succursali di l'università di Catania esistunu a Enna e a Raùsa.
Storia[cancia | cancia la surgenti]
L'univirsitati nascierru in Europa duranti lu Mediu Evu.
L'Univirsitati di Bulogna a statu a prima istituzzioni di stu tipu ca puoi addivintau nu mudellu ppi centri di irucazzioni simili.
Stu termini veni macari usati nta autri culturi ppi vulìri indicari centri di iducazzioni supiriuri sibbèni fuorri criati prima di lu Mediu Evu.
Addapprima li univirsitati nascierru comu curpurazzioni di gruppi di prufessiunisti e comu quasi tutti l'attivitati umani duranti lu Mediu Evu jerunu strittamenti cullicati a cresia cattolica.
All'inizziu s'anzignavanu li cusiddetti "setti arti libbirali" (lu trivium e lu quadirivum):
- Trivium: grammatica, loggica e ritorica.
- Quadrivium: aritmetica, giomitria, astronumia e musica.
Sta suddivisioni anfruinzai l'orintamenti mudrni 'ntra campi littirari e scientifichi.


text:
Campiunatu munniali di palluni
Lu campiunatu munniali di palluni veni urganizzatu ogni quattru anni dâ FIFA (Federation Internationale de Football Association) e è una dî cchiù mpurtanti campiunati spurtivi dû munnu.
Storia[cancia | cancia la surgenti]
Lu campiunatu veni cuntrastatu dî squatri nazziunali màschili chi fannu parti dâ FIFA (lu cunzigghiu d'amministrazzioni cchiù àutu). Lu primu campiunatu abbinìu ntô 1930 e poi cuntinuannu ogni quattru anni (ecettu lu 1942 e lu 1946 pû fattu dâ Secunna guerra munniali). Però, si tratta cchiutostu d'un abbinimentu cuntìnuu picchì li partiti di qualificazzioni vennu jucati duranti li tri anni prima dû campiunatu veru e propiu.
Ntô 1991, la FIFA cci agghiuncìu nu campiunatu di fìmmini siparatu.
Nta lu campiunatu d'òmini (zoè la fasa finali) partìcipanu 32 squatri nazziunali chi si cuntràstanu nta nu misi nna un paisi ospitanti già numinatu. Lu nzemi di tutti sti partiti cumprenni l'abbinimentu cchiù vistu dû munnu ('n tèrmini telivisivi).
Nni li 19 campiunati già jucati, sulu ottu paisi hannu vinciutu la finali (voldiri l'ùrtima partita dû campiunatu chi ditèrmina lu vincituri). La Spàgna ca vinciu l'urtima edizzioni dû campiunatu, uspitata di lu Sud Africa, è lu campiuni 'n càrica e lu Brasili iè la nazzioni chi l'havi vinciutu cchiossai (cincu campiunati). Poi l'Italia la vinciu quattru voti.
Tra l'urtimi edizzioni lu campiunatu dâ Girmania accuminzau lu 9 di giugnu dû 2006, e s'accapau lu 9 di giugnettu câ vittoria di l'Italia.
Risurtati dî campiunati passati[cancia | cancia la surgenti]
Talìa puru[cancia | cancia la surgenti]


text:
Pillìcula
La pillìcula o film è lu pruduttu tìpicu di la nnustria cinimatugràfica. È na siquenza di mmàggini (li fotugrammi) riggistrati nta na striscia di pulièstiri o triacitatu di cellulosa (la vera e propia pillìcula) ca veni prujittata a na vilucità di 24 fotugrammi pi sicunnu, dannu la llusioni òttica dû muvimentu.
La parola film veni di lu nglisi anticu (anglu-sassuni) filmen (mèmmirana, peddi).
Li pillìculi vèninu prujittati a la visioni di lu pùbbricu nta sali appòsiti ditti Cìnima.
Asìstinu diffirenti tipi di pillìculi.


text:
Ntâ lu spazziu nun aisistunu sentimenti
Ntâ lu spazziu nun aisistunu sentimenti è nu firmi svidisi ô 2010 cchiù canusciutu in lingua angrisi comu Simple Simon e 'n lingua svidisi I rymden finns inga känslor.
Simple simon, stu firmi, purtroppu, ancora nun a stata traduciutu in lingua siciliana ri tànnu.
Trama[cancia | cancia la surgenti]
Simon è nu carusu diciuttinni cu la Sindrome di Asperger. Avvivi 'n appartamintu cu sò frati Sam e la sà zzita Frida. È fascinau da quarsiasi uggettu di furma circulari e hava prubbremi a sucializzari. Simon hava bisognu di na routine jurnalera pi stari bbini. Doppu chi Frida lassa sò frati Sam, chista routine si cancia. Pi uttiniri di novu la sirinitati, Simon se mitti 'n cerca di na nova zzita pi lu frati chi puzza sustituiri lu rolu di Frida ntâ dammusa.
Attura[cancia | cancia la surgenti]
- Bill Skarsgård: Simon
- Martin Wallström: Sam
- Sofie Hamilton: Frida
- Cecilia Forss: Jennifer
- Lotta Tejle: Matri di Simon
Produzzioni[cancia | cancia la surgenti]
- Riggista: Andreas Öhman
- Sciniggiatura: Jonathan Sjöberg
- Pruduttori: Bonnie Skoog Feeney e Jonathan Sjöberg
Critica[cancia | cancia la surgenti]
Stu firmi participau a l' cumu firmi ca facìa arrirri ma macàri arriflettiri tanticcedda. Lu film a statu silizzionatu pi lu migghiu Premiu Ntirnazziunali pi lu film 'n lingua furestera[1] Academy Award for Best Foreign Language Film a li 83mi primiazzioni accademichi 83rd Academy Awards.


text:
Gabry Ponte
Gabriele Ponte megghiu accanusciutu comu Gabry Ponte (Turinu, 20 di aprili 1973) è nu DJ talianu tra li cchiù accanusciuti. Ha fattu parti di li Eiffel 65. Addivintau famusu pî lu remix di Geordie (na canzuni di Fabrizio de André), di La Danza delle Streghe e di Figli di Pitagora, na alligurìa urìginnali ca (speciarmenti na virsuni urìgginali) ccù na spicifica acutizza e nun numinannu mai la parola "Italia" o "Italiani", discrìva ccù picca frasuzzi l'Italia e li taliani di oi ccù assai carattiristichi distinguibbili, nun sempri pusitivi. Nnô 2005, annunzia ca cuntinua la carrèra comu sulista e lassa difinitivamenti li Eiffel 65. Comm'ora cunnùcia na trasmissioni radiufonica ntî Radio Deejay ed è unu di li cchiù accriditati remixer.
Singuli[cancia | cancia la surgenti]
- Got to get (2001)
- Time to Rock (2002)
- Geordie (2002)
- Man in the Moon (2003)
- La Danza delle Streghe (2003)
- Figli di Pitagora (ccù Little Tony) (2004)
- Depends On You (2004)
- Sin Pararse (2005)
- La Libertà (2006)
Album[cancia | cancia la surgenti]
- Gabry Ponte (2002)
- Dott. Jekyll e Mr. DJ (2004)
Compilation Mixati[cancia | cancia la surgenti]
- DJ Set (2005)


text:
Chiesi Prutistanti
Li Chiesi Prutistanti sunnu lu pruduttu di lu muvimentu riliggiusu e pulìticu sviluppàtusi nta lu sèculu XVI e chiamatu Riforma prutistanti.
La palora "prutistanti" eni addirivata di lu latinu protestari ca vulissi significari "dichiarari pubbricamenti".
St'aggittivu ci vinni ppi lu fattu ca duoppu ca a Dieta di Speyer nta lu 1526 ci cinzurau li ducumenta di Luteru (riaffirmannu li iditta di Worms nta lu 1521) chissu, sigghiatu, ci arrispunniu scriviennuci na littira di prutesta (lectera protestatis appuntu).
Lu Prutestantèsimu surgìu di la Riforma ca alcuni pridicatura, comu Martin Luteru e Giuvanni Calvinu, vòsiru fari di la Chiesa Cattòlica.
Si chiamau d'accussì picchì na pocu di prìncipi e citati tidischi prutistaru contra la pruibbizzioni, cuntinuta nta l'Edittu di Warms dû 1521, di la pridicazzioni di li duttrini di Martin Luteru nta lu Sacru Rumanu Mperu.
La stissa natura di lu Prutestantèsimu pruvucau la prulifirazzioni di assai chiesi. Li principali sunnu:
- Chiesa Anglicana
- Chiesa Abbintista
- Chiesa Battista
- Chiesa Calvinista
- Chiesa Lutirana
- Chiesa Metudista
- Chiesa Pentecostali
- Chiesa Valdisa
separatore


text:
Mar Caspiu
Lu Mar Caspiu è un lacu o mari chiusu, ndipinnenti di lu Mari Mediterràniu, chi s'attrova ntra l'Europa e l'Asia. Cunfina a nord cu la Russia e lu Kazakistan, a ovest cu lu Turkmenistan e cu l'Azzirbaiggian e a sud cu l'Iran.
Occupa la parti occidintali di la diprissoni uralucàspica; nfatti la supirfici di li so' acqui s'attrova 28 metri sutta lu liveddu dû mari. Praticamenti è un lacu d'acqua salata alimentatu suprattuttu pi lu ciumi Volga e pi autri menu mpurtanti comu l'Ural, lu Emba e lu Kura.
Havi picca centri abbitati ntê so' rivi; lu cchiù mpurtanti è Bakù, nni l'Azzirbaiggian.


text:
Ippasu
Ippasu fu nu matimaticu dâ Magna Grecia, vissutu forsi ntô VI sêculu a.C.. Discepulu di Pitagora, li nutizzi dâ sò vita sunnu mpricisi. Nun si sapi siddu era di Metapontu, di Crutuni o di Sibbari. Secunnu la liggenna muriu nti nu naufraggiu, comu punizzioni divina pi aviri divulgatu idei scientifici contra intuitivi comu l'esistenza di nùmmura irrazziunali.
Pari chi li so studi supra la ncumminsurabbilità eranu liati â custruzzioni dû pintagunu cu rica e cumpassu, e all'iscrivibbilità dû dudicagunu rigulari nti na sfera.


text:
Tiurema dî quattru culura
N matimatica, e cchiù pricisamenti n giomitrìa lu tiurema dî quattru culura dici ca na supirfici chiana spartuta nti riggiuna cunnittuti, comu pi esempiu na carta giografica pulitica, si pò sempri jinciru usannu sulu quattru culura pi distinguiri cui culuri diversi li stati cunfinanti. Stu tiurema, puru si havi na enunciazzioni facili di capiri, fu assai difficili di dimustrari, e fu dimustratu sulu ntô 1977.
Ntâ rialitati ntô casu di na carta giografica pulitica, ci sunnu casi n cui quattru culura pònnu nun abbastari pi jinchiri na carta, pirchì nti certi casi, nu statu si cumponi di parti nun cunnittuti, li cusidditti enclavi. La cunnizzioni di cunnittivitati dû tiruema nun è jinchiuta e pirciò è pussibbili ca nta sti casi ci vonu culura superchiu.


text:
1750
St'artìculu è sulu un abbozzu (stub). Siddu vuliti, putiti ammigghiuràrilu secunnu li cumminzioni dâ Wikipedia.
Pi l'elencu cumpretu dî stub, viditi la rilativa catigurìa
Abbinimenti[cancia | cancia la surgenti]
Nati[cancia | cancia la surgenti]
- Giuseppi Amendola, musicista sicilianu
- 18 di austu: Antoniu Salieri, musicista italianu
- 22 di austu: Dumìnicu Tempiu, pueta sicilianu
- 6 di dicèmmiru: Pierre-Henri de Valenciennes, pitturi francisi
Morti[cancia | cancia la surgenti]
- 22 di frivaru: Pietru Filippu Scarlatti musicista di uriggini siciliana.
- Girolama Lorefice Grimaldi, puitissa murucana


text:
Furmìcula
La furmìcula (o furmica) è nu nzettu nicareddu (dâ famìgghia dê furmìcidi o Formicidae) ca campa n sucitati organizzati, speci notu pi la sò labburiusitati.
Havi nu corpu beni distintu n tri riggiuni, occhi cumposti e antinni ripiegati, li cui màsculi, comu li riggini, sunnu ginirarmenti pruvvisti d'ali, mentri l'opirara sunnu nun ficunni.
Ntâ littiratura siciliana[cancia | cancia la surgenti]
Dû Cantu Sestu di Don Chisciotti e Sanciu Panza di Giuvanni Meli:
- È giustu ch'imitannu la furmica,
- Jeu me mittissi l'ali a lu calcagnu...


text:
Ciuri
'N butànica, lu ciuri (scrittu macari comu çiuri, xiuri, hiuri, sciuri) esti nu fustu mudificatu pâ funzzioni ripruduttiva. Li sò fogghî si dìcinu antufilli.
Anatumia[cancia | cancia la surgenti]
Lu ciuri eni fattu di virticìlli, ca sunnu strutturi furmati di ruppa di antufilli; nu tìpicu ciuri di n'angiusperma havi comu virticilli lu càlici, la corolla, lu ginèceo, l'andròceo, c'hannu comu elementi rispittivamenti li sèpali, li pètali, li carpelli e li stami.
Significatu biològgicu[cancia | cancia la surgenti]
Lu ciuri è lu mezzu evolutivu pâ ntirnalizzazziuni dû gamitufìtu. Iddu havi accussì modu di pirpitrari lu ciclu apludiplonti nnipinnentimenti dô mezzu acquosu.
Ciuri comu dicurazziuni[cancia | cancia la surgenti]
Lu ciuri è spissu la parti cchiù bedda e appariscenti di na chianta, ginirarmenti cu pètali culurati e spissu ciaurusi.


text:
Autuditirminazzioni di li pòpuli
Lu princìpiu di autuditirminazzioni di li pòpuli custituisci na norma di dirittu ntirnazziunali ginirali, na norma ca pruduci risurtati giurìdici (diritti e òbblighi) pi tutta la Cumunità di li Stati.
Noltri stu princìpiu rapprisenta macari na norma di jus cogens , ca valissi a diri dirittu ndirugàbbili (eni nu princìpiu supremu e irrinuncciàbbili di lu dirittu ntirnazziunali, pi cui nun pò èssiri dirugatu cu la cunvinzioni ntirnazziunali). Comu a tuttu lu dirittu ntirnazziunali, lu dirittu di autuditirminazzioni ratificatu di liggi nterni, pi asèmpiu chidda taliana L.n.881/1977, vali comu liggi di lu Statu ca privali supra lu dirittu nternu.
Lu princìpiu d'autuditirminazzioni, s'hà sviluppatu a pàrtiri dâ secunna mità dû sèculu passatu, dopu la fini dâ Secunna Guerra Munniali. 'N particulari hà statu l'Urganizzazzioni dî Nazzioni Uniti (ONU) a prumuvìrini lu sviluppu d'intra a la Cumunitati di li Stati.
La Carta dî Nazzioni Uniti, nfatti, a lu Capìtulu I (didicatu a li fini e a li principi di l'Urganizzazzioni), a l'artìculu 1, paràgrafu 2, nnivìdua comu fini dî Nazzioni Uniti:
- "Sviluppari tra li nazzioni rilazzioni amichèvuli funnati supra lu rispettu e supra lu princìpiu di l'aguagghianza dî diritti e di l'autu-ditirminazzioni di li pòpuli..."
N'àutra di li principali cunvinzioni ntirnazziunali ca sancìsciunu lu dirittu di autuditirminazzioni di li pòpuli è lu Pattu ntirnazziunali supra li diritti civili e pulìtici, stipulatu nta l'àmmitu di l'ONU ntô 1966. L'Italia hà riciputu sta cunvinzioni cu la liggi n.881 del 1977.
Àutru passu funnamintali hà statu la "Dichiarazzioni rilativa a li rilazzioni amichèvuli e â coopirazzioni tra stati" di lu 1970 nta cui si sancìu lu divietu di ricùrriri a quarsiasi misura cuircitiva suscittìbbili di privari li pòpuli di lu sò dirittu a l'autuditirminazzioni.
Ancora cchiù chiaramenti s'espressa la "Cunfirenza pi la Sicurizza e la Coopirazzioni 'n Europa" (CSCE) nta l'Attu Finali di Helsinki di lu 1975, 'n cui s'affirma lu dirittu pi tutti li pòpuli di stabbiliri 'n china libbirtà, quannu e comu lu addisìanu, lu sò riggimi pulìticu senza ngirenza sterna e di sèquiri comu addisìanu lu sò sviluppu ecunòmicu, suciali e culturali.
Lu cuntinutu dû princìpiu di autuditirminazzioni dî pòpuli cunzisti nta òbblichi pi li Stati di la Cumunità ntirnazziunali di nun mpidiri l'autuditirminazzioni di li pòpuli, ntisa comu libbirtà di li stissi di autuditirminari lu propriu assettu custituzziunali.
'N particulari lu princìpiu hà sirvutu a favuriri la diculunizzazzioni, n quantu hà pirmittutu ê Stati n via di sviluppu di indiri lìbbiri elizzioni, dàrisi na custituzzioni propia, scègghiri la forma di cuvernu, senza subbiri prissioni dî Stati cchiù sviluppati.
Ntâ prassi, s'hà nta ogni casu esclusu d'assignari a lu principiu di autuditirminazzioni effetti retruattivi tali di cunzèntiri di rimèttiri n discussioni situazzioni tirrituriali difiniti a sèquitu di li cchiù mpurtanti avvinimenti bèllici dû sèculu scursu, pirchì mittìssuru n discussioni la cirtizza dî cunfini nazziunali, lu duviri di sudditanza dî pòpuli e la stabbilità pulìtica di li stati. La Corti Suprema Canadisa, valutannu dî rivinnicazzioni di ndipinnenza dû Québec rispettu a lu Canada hà difinitu attentamenti li lìmiti di tali princìpiu: d'iddu sunnu auturizzati a avvalìrisi Ex Culoni, pòpuli suggetti a dumìniu militari straneru e gruppi suciali cui li auturità nazziunali rifiùtanu nu dirittu effittivu ô sviluppi pulìticu, ecunòmicu, suciali e culturali. (Sintenza 385/1996).
Culligamenti di fora[cancia | cancia la surgenti]
- Pattu di li diritti civili e pulìtici (Testu 'n talianu)
- Nazzioni Uniti
- Corti pinali nternazziunali
- Corti nternazziunali di giustizzia dî Nazzioni Uniti
- European journal of International Law: rivista europea di dirittu nternazzunali 'n ngrisi. Pur questo stu situ ci havi n'elencu di link.


text:
Jurnalismu
Lu jurnalismu è lu travagghiu di chiddi ca, upirannu ntô munnu di l'editurìa, sunnu spicializzati ntâ cugghiuta e ntâ trasmissioni dê nutizzi. Lu cuntattu cô pùbbricu è funnamintali: na nutizzia veni scrivuta pi putiri èssiri spargiuta. Li mezzi dâ nfurmazzioni sunnu diversi: dê jurnali ê mass media elittrònichi, comu la radiu, la televisioni e tràmiti internet.
L'attivitati dû jurnalismu cumprenni - oltri a chidda dû jurnalista - àutri mpurtanti roli prufissiunali; comu pi asempiu chiddi dû tipògrafu e dû foturiporter, oltri ca - ntâ materia dû jurnalismu televisivu e radiufònicu - chiddi dû teleupiraturi, dû tècnicu dû sonu e dû muntaturi, lu addettu ô Muntaggiu radiutelevisivu dê sirvizza jurnalìstichi.
Ntô cursu dû tempu, 'n particulari ntâ secunna mità dû XX sèculu, lu jurnalismu - e cu iddu la libbirtà di stampa - hà statu ô centru di mpurtanti battagghi: la scaciuni di pàrtuta era - e tali veni ancora arritinuta - ca na pubbricazzioni lìbbira di ogni cunnizziunamentu putìa garantiri na sucità e nu stari nzemi megghi. Nun pi casu lu jurnalismu hà statu addifinutu lu Quartu Putiri (appressu a chiddi liggislavtivu, esicutivu e judizziariu), pâ mpurtanza ca di sempri havi ntâ sucità civili e pê putenti ntiressi ca ricogghi.
L'attivitati dû jurnalismu ntâ sò unitati e - 'n senzu cchiù granni - chidda dû munnu di l'editurìa (o armenu chiddu di na pricisa editurìa di nu tempu) hannu statu discrivuti ntô film Citizen Kane, caputravagghiu dû cìnima, ntirpritatu e diriggiutu ntô 1941 di Orson Welles.
Storia dû jurnalismu[cancia | cancia la surgenti]
Hà a èssiri dittu ca, si lu nomu jurnalismu è rilitivamenti mudernu, la sò storia è assai cchiù antica e si veni a jùnciri cu chidda dâ stampa, di quannu zoè lu stampaturi pi eccillenza Johann Gutenberg pirfizziunau la tècnica di ripruduzzioni dê testi tràmiti lu addupiramentu di caràttiri mòbbili, rinnennu accussì pussìbbili la calata dê prezzi dê libbra, uggettu ca nzinu a ddu pirìudu era risirvatu sulu a panuràmichi assai strinciuti. Li luntanu avi dê jurnali di oi, canusciuti 'n Francia comu canari, accuminciaru a circulari ntra li cummircianti e li bancheri ntâ secunna mità dû 1200 e àppiru na forti espanzioni ntâ prima mità dû 1700: si trattava di fogghi a nùmmiru cancianti di pàggini ca cugghièanu nutizzi di diversu gèniri, spissu di caràttiri miraculusu e catastròficu. Mancunu di na piridiucità rigulari ma sunnu rapprisintativi di nu ntiressi criscenti pô scanciu di nfurmazzioni 'n capu fatti liati a l'attualità.


text:
Nodu gurdianu
A sprissioni nodu gurdianu hà a so urighjina in una tradizioni litteraria è lighjindaria à a quali hè liatu ancu una passata di a vita di Lisandru Magnu. Incù u tempu, a sprissioni hà assuntu, in parechji lingui, una valenza mitaforica, andendu à indicà un prublemu di difficiulissima suluzioni, chì si presta à essa risoltu, à a manera di Lisandru, incù un brutali tagliu. Da sta passata diriveghjani sprissioni com'è " taglià u nodu gurdianu...":
"Purteti li u discorsu incù l'argumenti,
chì richiedini acutezza è suttilezza,
è saparà scioglia u nodu gurdianu
di tuttu, com'è a so ghjarrittiera"
(William Shakespeare, Enrico V, Attu prima, scena prima. 45-47)[1]
Cuntenutu
Tradizioni lighjindaria[mudificà | edità a fonte]
A passata ricodda à l'VIII seculu a.C., periodu in u quali u populu di i Frigi custituiscìa u so probbiu statu incù una struttura pulitica, in u fondu di l'Anatulia (l'attuali Turchia), ma tandu ùn ci era ancora statu elettu un rè.
L'oraculu di Telmissu (o Telmessu, l'attuali Makri), l'antica capitali di a Licia, predissi chì u prima omu chì ghjintraria in quidda nova cità annantu à un carru trainatu da i boi, ni divintaria u rè. U prima à entra fù un misaru paisanu di nomu Gordiu chì, in cunfurmità cù ciò ch'eddu aia annunciatu l'oraculu, fù numinatu rè è a piccula cità presi u so nomu (chì oghji currispondi à l'attuali Yassihüyük). 'Ssa privisioni fù intarpritata ancu par mezu d'un segnu di i dii, à traversu un'acula chì era atterrata nantu à u carru stessu. Sicondu u storicu Arriano, u figliolu aduttivu di Gordiu, Mida (u rè chì trasfurmava in oru tuttu ciò ch'eddu tuccava), didicò cusì u sacru carru di u babbu [2] à a divinità frigia Sabazio (chì i Grechi idantificavani incù Dionisu).
Fonti[mudificà | edità a fonte]
Lisandru era un parsunaghju d'eccezziunali cilebrità, è l'episodiu di u nodu gurdianu era cunnisciutu da ogni parsona struita di l'antichità è senza dubbitu ancu da tanti altri chì ùn l'erani micca, da u III seculu a.C. finu à a fini di l'antichità è beddu più dopu. I fonti litterarii sò Arriano, u prupagandistu di Lisandru (Anabasis Alexandri 2.3), Quintu Curzio Rufo (Historiae Alexandri Magni Macedonis, 3.1.14), Giustino in a so epitome di i Storii Filippiche di Pompeo Trogo (11.7.3), è Claudiu Eliano (Nantu à a natura di l'animali 13.1).[3]
Noti[mudificà | edità a fonte]
- ↑ William Shakespeare, Enrico V, in a traduzioni di Goffredo Raponi da LiberLiber.
- ↑ Anabasis Alexandri (AλeEάvδpou AvάBaσις), ii.3): "kaὶ tὴv ἅuaEav toῦ πatpὸς ἐv tῇ ἄkpᾳ ἀvaθeῖvaι xapισtήpιa tῷ Aιὶ tῷ Baσιλeῖ ἐπὶ toῦ ἀetoῦ tῇ πouπῇ.": "...è uffrì u carru di u so patri com'è donu à u rè Zeus com'è ringraziamentu di avè li inviatu l'acula".
- ↑ I quattru fonti sò mintuvati da Robin Lani Fox, Alexander the Great (1973) 1986: noti à u capitulu 10, p. 518. Fox rifirisci a passata à i pagini 149-151.
Fonti[mudificà | edità a fonte]
'Ss'articulu pruveni in parti o in tutalità da l'articulu currispundenti di a wikipedia in talianu.


text:
Arricu VIII di Inghilterra
Arricu VIII di Ngriterra (28 di giugnu di 1491–28 di jinnaru di 1547) fu reghi di Ngriterra e Lord d'Irlanda ('n siquitu reghi d'Irlanda) dû 22 di aprili di 1509 nzinu â morti. Fu lu sècunnu munarca dâ dinastia dê Tudor, essennu succidutu ô patri Enricu VII di Ngriterra. È famusu p'essìrisi spusatu siei voti e pi aviri ditinutu lu putiri cchiù assulutu tra tutti li reghi britànnici. Duranti lu sò regnu si appi la ruttura cu la Cresia Cattòlica e la nascita dâ Cresia di Ngriterra; la dissuluzzioni dê cummenti e l'unioni dâ Ngriterra cô Galles.


text:
Jan Łukasiewicz
Jan Łukasiewicz (Liòpuli, 21 di dicèmmiru 1878 - Dubbrinu (Irlanna), 13 di frivaru 1956) havi statu nu filòsufu e matimàticu pulaccu.
Li sò principali travagghi sunnu centrati supra la lòggica matimàtica. 'N stu campu ntrodusse mpurtanti nuvitati nta la lòggica prupusizziunali, nta lu principiu di nun cuntraddizzioni e nta lu principiu di lu terzu esclusu. Iddu è macari canusciutu pi la nvinzzioni di na nutazzioni senza l'usu di parintesi, la nutazzioni pulacca nversa, utilizzata nta li esprissioni algibbrichi utilizzati 'n ammitu nformaticu.
Lu nomu si prununcia [jan wuka'ɕɛvitʃ].


text:
30 di aprili
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- 1789: George Washington si nsèdia â prisidenza dî Stati Uniti.
- 1975: Li surdati dû Vietnam dû Nord lìbbirunu Saigon, marcannu accussì la fini dâ guerra tra li miricani e li vietcong.
Nati[cancia | cancia la surgenti]
- 1777: Carl Friedrich Gauss, matimaticu tidescu.
Morti[cancia | cancia la surgenti]
- 1883: Édouard Manet, pitturi francisi
- 1945: A Berlinu, Adolf Hitler si suicida.
- 1982: Piu La Turri, pulìticu sicilianu, ammazzatu dâ mafia
- 1989: Sergio Leone, riggista talianu


text:
Muratura
La muratura è nu misteri liatu â costruzzioni dî casi, palazzi e àutri òpiri a usu di abbitazzioni o di sirvizzu. La parola ìnnica cchiù raramenti l'arti dû muraturi o di l'architettu comu nveci è lu casu ntâ lingua italiana (una parete in muratura). N sicilianu l'usu dâ parola è assai currenti pi innicari lu misteri. pi esempiu Carmelu doppu li scoli â muratura si nni ìu.
Ecunumìa[cancia | cancia la surgenti]
La muratura è n'attivitati tra li cchiù mpurtanti nti l'ecunumìa di na sucitati. Spissu si dici ca quannu la muratura furrìa bona, tutta l'ecunumìa furrìa bona.


text:
Stonehenge
Stonehenge è nu situ neoliticu chi s'attrova vicinu a Amesbury ntô Wiltshire n'Inghilterra, a circa 13 chilometri a nord-ovest di Salisbury supra la chiana omonima. Si cumponi di nu nsiemi circulari di megaliti a tritta. C'è nu dibattitu circa l'età dâ costruzzioni, ma li cchiossai archeologi s'accordanu a diri chi fu custruitu tra lu 2500 a.C. e lu 2000 a.C.. L'edificazzioni dû terrapienu circulari e dû fussatu fori datati ô 3100 a.C..
Si pensa chi la disposizzioni dî megaliti fu studiata 'n funzioni dâ posizzioni dû suli li jorna dî solstizzi e di l'equinozzi. Li primi scavi archiologgici foru fatti di Sir Richard Hoare ntô 1798.


text:
Coppa dû Giappuni
La Coppa dû Giappuni (ジャパンカップ ntô giappunisi è una dî cursi cchiù pristiggiusi dû Giappuni. Si nni fa ô fini dû nuvèmmiru â Pista di Tokio. La cursa va pi na distanza di 2400 metri supra l'erva. Vincìrila nni vali ¥533 miliuna (o circa US $4.6 miliuna), e pi chissa sta cursa è una di cchiù ricchi dû munnu.
Sta cursa si nni fa sulu pi nvitu. Duranti la sò storia nica, la cursa s'havi rinisciutu a stabbilìrisi comu nu spittàculu ntirnazziunali chî vincitura di tanti paisi:
- Australia,
- Francia,
- Giappuni,
- Girmania,
- Irlanna,
- Italia,
- Nova Zilanna,
- Regnu Unitu e
- USA.
L'assuciazzioni dî cursi giappiunisa stabbilìu la Coppa dû Giappuni comu na cursa ntirnazziunali ca li cavaddi lucali putìanu aviri l'oppurtunità a cuntrastàrisi contra li cavaddi cchiù megghiu dû munnu.


text:
Mario Kart 7
Mario Kart 7 è un vidiujocu per Nintendo 3DS, ù settimu ra serie Mario Kart.
Ìndici
Modi ri jocu[cancia | cancia la surgenti]
Li novitati principali rù jocu sunnu à possibilità ri muntari ù kart accomegghiè, aggiungeru un dertaplano pi vulari 'na lu cielo e di n' elica pi nutari sutta l'acqua.
Novi strumenti[cancia | cancia la surgenti]
- Ciuri ri focu: fa sparari palle ri focu all'avutri in linea ritta;
- Super foglia: fa spuntari 'na coda, accussi si può corpire l'avutri;
- Setti portafortuna: cumparunu setti power-up che, girannu 'ntunnu 'ntunnu ù jucaturi, ponnu esseri usati.
Sviluppu[cancia | cancia la surgenti]
All'E3 2011, fu annunciatu che lu jocu pirmittiva di pirsonallizzari lu kart. Fu, 'ddra vota, cunfirmata à pussibilitàti ri jucari online, e di scanciarisi li "dati fantasma". Successivamenti, alla Nintendo 3DS Conference, furunu annunciati due nuovi pupiddri: Lakitu e Mario Metallo.
Pirsonaggi[cancia | cancia la surgenti]
Poi si pò jucari cu li Mii.
Piste[cancia | cancia la surgenti]
Mario Kart 7 avi 32 piste: 16 novi e 16 antichi.


text:
Nazziuni Uniti
L'Urganizzazzioni dî Nazziuni Uniti, ONU (‘n ngrisi United Nations Organization, acrònimu UN oppuru U.N.; ‘n francisi Organisation des Nations unies) è la cchiù estisa urganizzazzioni ntirnazziunali, cumprinnennu la quasi tutalitati dî Stati dû pianeta.
L' ONU si pruponi di rigulari li guerri e li sciarri tra li Nazziuni, e ô stissu tempu di prumòviri la paci, la libbirtati e la dimucrazzìa ntô munnu. A oi li Stati membri sunnu 191.
Ponnu fàciri parti dî Nazziuni Uniti tutti li paisi c’accèttanu l’òbbrichi mpunuti dû Statutu dî Nazziuni Uniti e ca vennu cunziddirati ‘n gradu di fàciri frunti a st’òbbrichi. L'Assimbria ginirali dicidi l'ammissioni ‘n basi ê raccumannazzioni dû Cunzigghiu di sicurizza.
data attuali fannu parti di l'ONU 191 paisi; si vidi la Lista dî stati membri dî Nazziuni Uniti.
La seggi di l'urganizzazzioni s’attrova a New York e l'attuali Sicritariu Ginirali è Kofi Annan. A Ginevra, antica seggi dâ Sucità dî Nazziuni, organizzazzioni chi pricidìu l'ONU prima dâ secunna guerra munniali, c'è n'àutra seggi di l'ONU.
“Nuàutri, pòpuli dî Nazziuni Uniti,
dicisi a sarvari li futuri ginirazzioni dû flaggellu dâ guerra,
ca pi dui voti ntô cursu di sta ginirazzioni
purtau nun dicìbbuli affrizzioni a l'umanitati,
a riaffirmari la fidi ntê dritti funnamintali di l'omu,
ntâ dignitati e ntô valuri dâ pirsuna umana,
nta l’aguagghianza dî dritti di l’òmini e dî fìmmini
e dî nazzioni granni e nichi [...]|dû priàmmulu dû Statutu dî Nazziuni Uniti.”
Ntô 2001 li Nazzioni Uniti e lu sicritariu ginirali Kofi Annan, foru nzignuti dû Premiu Nobel pâ paci, ma già ‘n pricidenza àutri suttaurganizzazzioni di l'ONU foru primiatu cûn Nobel pâ paci:
- United Nations Children's Fund, 1965
- The United Nations Peace-keeping Forces, 1988
- Office Of The United Nations High Commissioner For Refugees, 1954 e 1981
Ìndici
Urgani[cancia | cancia la surgenti]
L'artìculu 7 capìtulu 3 dû Statutu dî Nazzioui Uniti stituisci sei urgani principali ndispinzàbbili pû funziunamentu e lu cuvernu di l'urganizzazzioni. A latu di chisti asìstinu na serî d’aggenzî, funni, cummissioni e prugrammi ca fannu parti dû Sistema ONU.
Urgani principali[cancia | cancia la surgenti]
- L'Assimbria ginirali dî Nazziuni Uniti
- Lu Cunzigghiu di Sicurizza dî Nazziuni Uniti
- Lu Cunzigghiu Ecunòmicu e Suciali
- Lu Sicritariatu dî Nazziuni Uniti
- La Corti Ntirnazziunali di Justizzia
Lu Statutu dî Nazziuni Uniti prividi videmma lu Cunzigghiu d’Amministrazzioni Fiduciaria tra l’urgani principali. Sta stituzzioni cissau di fattu di asìstiri câ fini dî règgimi d’amministrazzioni fiduciaria e la sô furmali chiusura fu cuncurdata ntô Summit tinutu a Nova Jorca dû 14 ô 16 di sittèmmiru di 2005.
Urgani sicunnari e aggenzî[cancia | cancia la surgenti]
L'Assimbria Ginirali dî Nazziuni Uniti e lu Cunzigghiu Ecunòmicu e Suciali disponnu di na serî d’ Urgani sicunnari c’hannu la forma di funni o prugrammi stituiuti pi còmpiti spicìfici e dirittamenti addipinnenti di l'Assimbria. Nun hannu pirsunalitati jurìdica propia. A lu mumentu asìstinu 22 di st’urgani dî quali lu cchiù famusu è l'UNICEF, tra l’àutri cci sunnu l'Àutu cummissariatu pî rifuggiati UNHCR e lu prugramma pû sviluppu ecunòmicu UNDP.
Cci sunnu appoi nu nùmmaru d’urganizzazzioni juridicamenti, urganizzativamenti e finanziariamenti autònumi ma ligati ê Nazziuni Uniti d’accordi. Arcuni foru funnati prima ancora dî Nazziuni Uniti stissi. Tra l’"Aggenzî spicializzati", cci sunnu l'UNESCO, l'OMS e li situzzioni ca gravìtanu ntornu â Vanca Munniali. Tra l’urganizzazzioni currilati ccii sunnu lu WTO e l'IAEA. L'attivitati di chisti veni cuurdinata dû Cunzigghiu Ecunòmicu e Suciali.
Storia[cancia | cancia la surgenti]
N’urganizzazzioni sìmuli fu ‘n èssiri dû 1919 a lu 1946 cû nomu di Sucitati dî Nazziuni.
L'Urganizzazzioni dî Nazziuni Uniti pigghiau lu postu dâ Sucitati dî Nazziuni ntô 1945.
Lu 25 d’aprili 1945 a San Francisco happi locu la Cunfirenza Ntirnazziunali dî Nazziuni Uniti. Lu 24 d’uttùviru vinni ratificatu lu Statutu di parti di li cincu membri pirmanenti dû Cunzigghiu di Sicurizza dî Nazziuni Uniti: Cina-Taiwan, Francia, Unioni Suviètica, Regnu Unitu e li Stati Uniti e dâ maiuranza di l’àutri 46 firmatari.
La prima assimbria ginirali, prisenti 51 stati, si tinni lu 10 di jinnaru di 1946 a Londra.
Liami sterni[cancia | cancia la surgenti]
Vuci currilati[cancia | cancia la surgenti]
- Palazzu di Vitru, la seggi principali di l'ONU.


text:
Principatu di Mònacu
si stai circannu la cità tudisca, talìa Mònacu
Lu principatu di Mònacu, è na cità statu di 28.000 abbitanti supra na supirfici di 2 chilòmitri quatrati. S'affaccia nta lu mari Meditirràniu. Cunfina cu la Francia. La capitali è Munticarlu, cità, cèlibbri pi essiri la risidenza di star dû cinima, du sport e dû spittaculu, ma puru pi uspitari manifestazzioni spurtivi di mpurtanza nternazziunali, comu lu gran premiu di Formula 1 e lu turneu nternazziunali di tennis.
Albanìa | Andorra | Austria | Belgiu | Bielurussia | Bosnia-Erzegovina | Bulgarìa | Cipru | Croazzia | Danimarca | Estonia | Finlandia | Francia | Girmania | Grecia | Irlanda | Islandia | Italia | Kòssuvu | Lettunia | Liechtenstein | Lituania | Lussemburgu | Malta | Moldavia | Mònacu | Montenegru | Norvegia | Paisi Vasci | Portugallu | Pulonia | Regnu Unitu | Ripùbblica Ceca | Ripubblica Macidonia | Rumanìa | Russia | San Marinu | Serbia | Slovacchia | Slovenia | Spagna | Svezzia | Svìzzira | Turchìa | Ucraina | Unghirìa | Vaticanu


text:
Muixeranga
La Muixeranga (prununzata "mui-sce-rang-a"), è lu nomu d'un gruppu di balli antichi chi vennu faciuti ntê strati pi menzu di danzi e casteddi umani (comu ntâ fotugrafìa), urigginata nnâ Cumunitati Valinzana, unni ancora si usa nnô paisi d'Algemesí, 30km a sud-ovest di Valencia.
La Muixeranga è cchiù d'un ballu acrubbàticu artìsticu. È na cullizzioni di antichi curiografìi umani c'hannu un gran cuntursiunìsimu ammustrati pi tanti furmi e figuri, ca si fannu duranti la festa nta citati di Algemesi (lu 7 e l'8 di sittèmmiru), 'n anuri di l'accussì chiamata Vèrgini di la Saluti (Mare de la Salut).
La Muixeranga assimigghia nta tanti modi ê muderni castellers (casteddari, casteddi di petra una supra n'àutra, nta stu casu fatti di turri umani), chi appoi si spargeru pi tutta la Catalugna. Tutti dui di sti tradizzioni hannu la stissa orìggini, la Moixiganga; na vota si facìa nta tutta la Pinìsula Ibbèrica. La Muixeranga diffirisci di li castellers supratuttu pirchì havi un passatu cchiù riliggiusu, è accumpagnatu di balli e nun s'intiressa troppu di l'autizza di li turri umani, circannu di attruvari na scena di cuntursioni figurata.
Carattirìstichi[cancia | cancia la surgenti]
La genti chi cumponi li casteddi di sòlitu è un gruppu d'òmini, di qualu è gghiè misteri, ma prifirìbbuli misteri di forza e di abbilitati. Oi, circa 200 omini partìcipanu a li figurazzioni di cuntursunìsimu, ma nnê tèmpura antichi, nun cci nn'èranu cchiù di trenta. Cc'era lu cunnutturi chi cuurdinava li balli e li casteddi umani, turri e àutri figuri, e puru accittava genti nova e dava struzzioni.
Li custumi eccèntrichi èranu culurati di tanti maneri. Èranu cumposti di na cammisa, càusi, scarpi di viddani e quarchi vota un cappeddu spiciali. La robba era culurata a strisci virticali di russu e blu supra jancu, comu l'arlicchini. Pari ca st'apparenza accussì strana nun era fatta cu ntinzioni. L'anziani si arricòrdanu ancora ca sti robbi èranu na vota fatti di robba di matarazza vecchi.
Orìggini[cancia | cancia la surgenti]
Cci sunnu diversi tiurìi supra l'orìggini di la muixeranga, spiciarmenti rilativi a lu sò nomu. La prima dici ca la parola veni di la parola àrabba, mochain, ca signìfica "màscara". La secunna tiurìa fa lu culligamentu cu li carnivali antichi dî chiazzi nnê tèmpura di festa.
Puru siddu li tradizzioni ntâ Pinìsula Ibbèrica dùnanu la data d'orìggini ntô sèculu XIII, li primi cosi scritti dâ muixeranga a Algemesí si attròvanu nta lu primu terzu dû sèculu XVIII.
Mùsica e simmuluggia[cancia | cancia la surgenti]
Lu ballu veni accumpagnatu di la mùsica di tabalet (na speci di tammuru) e dolçaina (un tipu di faràutu furtìssimu), cu na carattirìstica miludìa antica, d'auturi anònimu. Certi pirsuni circannu di scummigghiari la cultura di Valencia e dâ sò lingua, hannu misu la mùsica dâ Muixeranga comu un tipu di innu nazziunali di Valencia e puru pi tutti li tirritorî dâ lingua catalana.
Attenta la canzuna Muixeranga Muixeranga song sunata di Xavier Richart.
Lijami di fora[cancia | cancia la surgenti]
- Non-official web of the Muixeranga (na parti di nfurmazzioni di st'artìculu fu pigghiatu di stu situ, cu lu pirmissu)


text:
Catania
Catania è na cità di 307.774 abbitanti, capulocu di la pruvincia ca havi lu sò nomu, e secunna cità dâ Sicilia pi dinzitati abbitativa; l'abbitanti si chiàmanu catanisi. Catania è situata ntâ costa urientali dâ Sicilia, bagnata dô mari Joniu, ntô centru di na fertilìssima chianura curtivata cu agrumi, a mitati strata tra Missina e Sarausa, ê pedi di l'Etna.
S’attrova ntâ fascia dê crimi timpirati e havi nu crima ùnicu ntô munnu cu li nverni miti e li timpiraturi dâ stati ca arrìvanu ntê misi di Lugliu e Austu tra 28 °C. e 36° C., ma, siguennu la tindenza ginirali di àutri àrii giugràfichi, nta l’ùrtimi anni s’hà arrivatu chiù spissu a tuccari macari î 40 °C.
Tuttu lu liturali catanisi è furmatu versu sud, ô latu di Sarausa, di na nfinita spiaggia di rina chiamata “praja”, ca si stenni pi chilòmitri; è fattu, nveci, di roccia làvica ntâ parti chiù a nord, dâ stazzioni cintrali versu Jaciriali. Lu funnu dû mari è pulitìssimu e piscusu; pô picca ventu e lu crima miti di tuttu l’annu è, pi l’appassiunati di pisca, pî subbàcquii e pi tutti l'amanti dû mari, nu paradisu.
Ntô nvernu si ponnu fari li tradizziunali sports nvirnali ntâ l’Etna, unni ci sunnu dui stazzioni sciìstici a Niculosi/Chianu Pruvinzali e a Linguarossa.
L’Etna, chê sò 3.269 m. di autizza, è lu chiù àutu vurcanu di l’Europa e, chî sò 250 coni eruttivi e li sò dui crateri, attrai appassiunati dâ muntagna e studiusi e scinziati ca vèninu pi studiari l’attività vurcànica sempri cuntìnua.
Ìndici
- 1 Clima e Sucità
- 2 Stòria
- 3 Eruzzioni e trimoti di Catania
- 4 Econumìa
- 5 Cultura
- 6 Tradizzioni
- 7 La parrata catanisa
- 8 Giamillaggi
- 9 Cosi di Catania
- 10 Viditi puru
Clima e Sucità
Catania ntô nvernu havi nu clima miti e di sòlitu havi picca tinti jurnati di ghioggia; la timpirutura di jornu si manteni ntornu a 14° C. e non è diffìcili ca arriva macari a 20° C.; ntâ stati la timpiratura duranti lu jornu pò superari li 40° C, ma, pi furtuna, di sira l’ària arrifrisca.
Di stati si pò attruvari rifriggèriu chî bagni a mari a la scugghera o a la praja: la scugghera è di furmazzioni làvica e ncuminza di Catania cità nzinu a Ripostu, mentri la praja è fatta di na vintina di chilòmitri di rina, ca parti di Catania e và ammeri Sarausa.
Ntô lungumari di Catania, furmatu di scugghera, lu cumuni ci misi tanti passarelli ca pòrtunu ntâ piattafurmi, ditti “solarium ” (sunnu quarchi sei nta tuttu û lungumari,) unni cù egghè si pò mèttiri a pigghiari û suli; c’è misa na scaletta ca dô “sularium” porta rittu-rittu a mari, a mmoddu a l’acqua. Nta un paiseddu nicu-nicu, misu nta ssu lungomari, e ca si chiama San Giuvanni Li Cuti (na vota era un paisinu di piscatura), lu cumuni ci fici na spiaggia câ terra ca cascò ntâ citati quarchi annu fa dô vurcanu. (Tutta la pruvinza fu jincuta di na pòlviri suttilìssima di terra nìura ca vinìa mannata nta l’àutu a ogni sprusioni dâ vucca di l’Etna e î cristiani caminàvanu ntê strati, ntâ stati, cû l’umbrella). Nunca, nta stu paiseddu, ci fu misa tutta ssa terra e ci fìciru na bedda e suggistiva spiaggia di rina nìura.
Sempri a la scugghera, si pò jiri nta unu dê tantìssimi lidi (stabbilimenti barniari) ca jìnchinu tutta la costa, di Catania nzinu ô Casteddu o â Trizza.
Si non si sapi annatari bonu, oppuru si ssi voli jucari a tambureddu, a palla a volu, o nta n’àutru modu pi ngannari û tempu ntra nu bagnu e l’àutru, allura si va â praja. Chista, ncuminzannu di Catania e finu a lu Simetu, è china-china pi quarchi deci chilòmitri di stabbilimenti barneari.
Di sira, Catania, arifrisca! Allura, ognunu nesci dâ casa e si va “a pigghiari û friscu”:
Cù voli fari na cosa viloci, si nni va ô lungumari, passìa, ncontra n’amicu e si fa quattru chiàcchiri, si pigghia un gilatu nti Ernestu, ntô Cafe De Paris o a Tavirnetta, oppuru si l’accatta ntô gilataru cû carrittinu; si pò fari macari na passiata ‘n centru, a Via Etnea, a pigghiari na vippita ô cioscu; oppuru si pò jiri a l'arena (cìnima apertu) a vidiri nu firm;
Si ssi havi cchiù tempu, si va câ màchina o a parti di mari, agghiri ô Casteddu, â Trizza o a Jaci, unni ci sunnu na grannìssima quantità di pizzerìi, gilaterìi, risturanti, discutechi a l’apertu, oppuru si pò jiri versu li paisi etnei, a Gravina, Mascalucia, Niculosi, Pirara, a Zafirana, unni macari chisti sunnu chini di gilaterìi, pizzerìi, risturanti, e tantìssimi chiazzi pi stari ddà a “pigghiari friscu”.
Ppi tuttu l’annu, Catania è arrusbigghiata macari di notti: lu centru stòricu è sempri chinu di genti ca affudda na grannìssima quantità di pizzerìi e pub, unni si esibbìscinu tantìssimi gruppi musicali, ca hannu fattu ri-battizzari Catania “la Seattle di l’Italia”.
Oltri a jiri a manciari quarchi cosa ntê pub e sèntiri nu pocu di mùsica, ci sunnu tantìssimi tiatri, unni si esibbìscinu tutti li maggiuri cumpagnìi tiatrali taliani e tiatri unni dùnunu cummedi dialittali, o tiatru d’avanguardia, o avan-spittàculu, o cabaret; ci sunnu tantìssimi cìnima; ci sunnu dui bowling; ci sunnu pisti di pattinaggiu; ci sunnu tantìssimi discutechi; ci sunnu assai pizzerìi e risturanti câ pista pi l’abballu oppuru cû pianu-bar; ci sunnu cìrculi curturali; cineforum…..
A Catania, si pò nèsciri dâ casa e èssiri sicuri d’accuntrari quarchi amicu cu cui passari la sirata.
Stòria
Èbbica pri-greca
2000 a.C. - Li Sicani / XI sec.a.C. - Li Siculi
- La prima pupulazioni ca si stabbilìu nta vari punti dû tirritoriu etneu fu chidda dê Sicani.
- Versu lu XI sec. a.C. arrivaru macari li Sìculi, ca vinìanu di l'Italia cintrali, e scacciaru li Sicani.
Èbbica greca
729/278 A.c. - Secunnu nzoccu scrissi lu stòricu grecu Tuciditi, Catania la funnaru nta lu VIII sèculu a.C. culoni greci ca vìnniru dâ Calcidia, nta l'Eubbea, guidati di Evarcu: chissi, doppu ca funnaru Naxos ntò 734 a.C., cuntinuaru la caminata agghiri sud e, battagghia dopu battagghia, sguminaru li Sìculi criannu li dui cità di Liontini e di Catania. Chiamaru sta cità "Catania" dô grecu "Ka Etnea" (zoè "suttu l'Etna") o, comu dici n'àutra vuci (secunnu lu stòricu grecu Plutarcu), "Katene" (ca 'n grecu anticu significava "grattarola" - zoè "grattuggia" 'n talianu - pirchì lu tirrenu unni idda fu custruita, pi causanza dâ sciara di l'Etna, è aspru e gratta propriu comu na grattarola): di st'èbbica ricurdamu Caronda, chi fu nu cèlibbri liggislaturi. Dô 476 a.C. nfinu ô 278 a.C., Katene è quasi sempri sutta lu dumìniu di Sarausa, ca havi addivintatu nà putenza militari.
Èbbica rumana
263 a.C. – 476 d.C. - Cu la cunquista rumana dò 263 a.C., a li nizzi dâ prima guerra pùnica, ncuminzò pi Catania n’èbbica di quarchi setti sèculi unni idda pigghiò granni mpurtanza e pristiggiu, finu a lu puntu ca ntô IV sèculu d.C. lu pueta gàllicu Ausoniu, paragunànnula a Sarausa, la metti ntra li primi centri dô mperu rumanu. Catania diventa cità decumana, suggetta a pagari la dècima parti dê sò produzzioni; appoi, ntô 21 a.C., pi vuluntà dû stissu mpiraturi Augustu, comu segnu d'arricunuscenza pi l'ajutu ricivutu quannu chistu havìa luttatu contru Sistu Pumpeu, Catania divintò culonia Rumana. Fu dutata di tiatru e di termi, dô foru e dô circu, dû ginnasiu e di l´anfitiatru, e macari di nu granniusu acquiduttu; ntô mentri si abbissàvanu li difici dû pirìudu grecu, ca avìanu statu danniggiati di tanti guerri e tanti dispatti avuti cu li sarausani.
Tra li tracci ancora visibbili ci sunnu li ruvini dû foru romanu.
Eruzzioni e trimoti di Catania
Catania è la citati di l'Èttina, senza di chista , Catania nun fussi idda, ma n’àutra citati, cu n’àutra stòria, cu n’àutra cultura e àutri abbitanti. L’Ettina ô spissu hà traditu la sò cità facennu scìnniri ciumi di lava nfucata finu a intra li sò mura, s’hà ripigghiatu li tirritori, hà scancillatu nta nenti zoccu l’òmini avianu apprima fabbricatu; ma Catania non s’hà arrinnutu e ogni vota hà rifabbricatu chiddu ca la muntagna s’hava pigghiatu, e anzi chiossai.
Di l'èbbica di quannu s'hannu avutu tistimunianzi stòrichi nzinu a oggi, l’Èttina appi quarchi 150 granni eruzzioni, e di chissi 6 arrivaru intra li mura dâ cità ; àutri danni s’èppiru pî trimoti ntô 1169 quannu nu trimotu (e marimatu) fici trimari tutta la Sicilia urientali, facennu danni assai ntê cità di Catania, Mòdica, Lintini e Chiazza Armerina e ntô 1693, quannu nu granni trimotu sdirubbò cumpretamenti, ortri a Catania, menza Sicilia; àutri danni ci foru ntô1818 pri nu trimotu dû vurcanu.
Li culati làvichi
Ntô 693 a. C. na culata làvica distruggiu l'antica Katane;
ntô 475 a.C., s’eppi ancora na scinnuta di lava nzinu a Catania: lu fattu veni arricurdatu nta la liggenna di li frati pii, unni dui frati, Anfinomu e Anapia, mìsiru ‘n salvu li ginitura paralìtichi, purtànnuli ntê spaddi ammenza la lava ca, ô passaggiu d’iddi, s’arritirava pri miràculu;
ntô 396 a. C. n’àutra eruzzioni fici arrivari la lava nzinu o mari mpidènnucci ê cartagginisi, cumannati dô cundutteru Imilconi, di navicari pô liturali jônicu p’agghicari a Catania, vinnenu di Naxos;
ci fu, appoi, l'eruzzioni dô 1381, unni lu ciumi di lava agghicau ntâ citati, nzinu a intra û mari di Ògnina, cummigghiannu lu stòricu portu di Ulissi (scalu di l’Ògnina);
n'eruzzioni ntô 1444 minazzò Catania tantu era abbunnanti la culata di la lava: pi miràculu, la culata si frimmò d’avanti a lu velu di Sant'Àita purtatu ‘n prucissioni ntê vicinanzi di la culata, ‘n cuntrata " "Terra di S. Àjta";
chidda ca fu la culata cchiù disastrusa pi Catania, s’eppi ntô 1669: tanti paisi foru distrutti, lu primu fu Niculosi, appoi Belpassu, Mumpileri, Mascalucia, Campurutunnu, San Giuvanni Galermu, San Petru Clarenza. Dopu di chissi, lu ciumi di lava si jttau apprima ntâ l'abbitatu di Mustarijancu e di ddocu calau pi Catania, dô latu dû punenti. Lu 15 d’aprili trasìu ntâ valli di Anìcitu (oggi Nìcitu) e ntô lacu umònimu (lacu di Nìcitu) ca era ô centru. La lava continuau pâ sò caminata scavarcannu li mura dâ cità, cummigghiau li Vastiuni di S. Giorgiu e di S. Cruci, li fussati dô casteddu Ursinu, vurricau li 36 canali dô ciumi Amenanu e agghiuncìu lu mari, caminannu pi quarchi dui chilòmitri d’intra a iddu. Catania si spopulò e di li 20.000 abbitanti n’arristaru ntâ cità sulu 3.000, mentri ca l'àutri, urmai senza cchiù casa, circaru rifuggiu nta àutri lochi.
La ricustruzzioni doppu lu tirrimotu dû 1693
Dopu lu trimotu dû 11 di jinnaru dû 1693 a Catania sùbbitu si metti manu a la ricustruzzioni.
Lu viciré ci detti la nùmina a vicàriu ginirali pi la “Val Demone” e doppu macari pi la “Val di Notu”, cu putiri chini, a Giuseppi Lanza, duca di Camastra, ca s'attrovò accussì cô còmpitu di ricustruiri 77 cità distrutti dô trimotu, e una di chisti era Catania.
Ntô 1694 priparau “û pianu ginirali” . Foru pruggittati chiazzi novi, strati larghi, e, “li citatini facìanu la gara pi ricustruiri casi e palazzi pi tuttu lu tracciatu ca l’auturità avìanu signatu”, comu lassau scrittu lu stòricu binidittinu Vitu Amicu.
Pi tutto lu ‘700 la citati è nu granni canteri, ca attrai populazioni e travagghiatura, ca rimetti n motu l’ecunumìa, ca pirmetti a tanti architetti di l’èbbica di spirimintari novi tècnichi e novi stili (l’architetti catanisi Alonzo di Benedetto e Francesco Battaglia, Girolamo Palazzotto di Messina, lu palermitanu Giuvan Battista Vaccarini, e appoi lu tuscanu Stefanu Ittar e tanti àutri). Ntra tutti chissi Vaccarini è chiddu ca lassau l’òpiri chiù beddi.
L'Antichità
Dâ sò funnazzioni la cità di Catania hà statu distruggiuta dâ lava pi setti voti ntâ storia, e sutta la cità di oggi, s'attròvanu la cità Bizzantina, la cità Rumana chi la pricedi e chidda Greca, ancora prima.
Ricenti scavi fatti d’intra a lu Casteddu Ursinu, ca n èbbica antica era assai cchiù vicinu ô mari di quantu è oggi, attruvaru strutturi e matiriali grechi antichi, ca hannu statu datati tra la fini di lu VIII e l’inizzi dô VII sèculu a.C., e si poti attribbuìrili a la nàscita di la culonia greca di Catania.
Accussì comu a ssi ritruvamenti, macari ‘n cima a l’acròpuli – unni c’è oggi la chiazza Danti e lu granni munasteru binidittinu di San Nicolò l’Arena – s’attruvaru strutturi e matiriali grechi dô VII sèculu a.C.
C’è di diri, ancora, ca, sempri nta li stissi scavi, supra la cullina di l’acròpuli, s’attruvaru tanti tracci di prisenza di òmini duranti lu pirìudu preistòricu, spiciarmenti a l’etati di lu neulìticu e dô rami.
Trasennu di l' Anfitiatru, â chiazza Stesìcuru, si pò visitari, scinnennu ntô sottasolu, na parti dâ cità rumana, ca, partennu dâ stissa chiazza, si stenni pi tanti strati dâ cità muderna e nta tanti posti dâ cità è pussìbbili scìnniri ntô sottasolu, ca diciunu fu tistimoni di ntrichi amurusi tra sori e frati, postu bonu p'ammucciàrisi li bricanti e trisoru pi l'amanti dî cosi d'arti
Sutta lu solu lâvicu citatinu s'attrova ancora oggi la cità dô cincucentu, chê sò strati, li cresî, li termi, li palazzi e macari li targhi chê noma dê strati, ca la lava dô 1693 vurricò, sarvànnula pi cu è ca la voli attruvari ntô futuru.
Econumìa
Catania havi nu portu cummirciali, n'àriuportu ntirnazziunali (ca era saputu sèntiri comu Fontanarossa comu a lu nomi dû quarteri unni s'attrova, mentri la nova àriustazzioni, 'n unuri a lu "cignu di Catania" si chiama "Vincenzu Bellini"), stazzioni firruviari statali (lìnia Missina-Sarausa, Catania-Gela, Catania-Palermu) e non, comu la Circumetnea, lìnia a scartamentu ridottu chi gira pi 110km tornu tornu a l'Etna agghicannu a 976 m s.l.m. pi poi scìnniri, e truvari la costa n'àutra vota a Giarri-Ripostu ô nord.
Cultura
L'università di Catania è la prima università dâ Sicilia e vinni funnata ntô 1434 grazzi a Alfonso V d'Aragona. Accamora è una di li cchiù granni e mpurtanti d'Italia: ci studìanu 66.000 carusi, chi vèninu di tutta la Sicilia, ma assai vèninu puru dû cuntinenti, dâ Grecia e dô mediu orienti.
A Catania nasceru Giuvanni Verga, Luiggi Capuana e Federico De Roberto, ntra li megghiu scrittura taliani dû sèculu XIX. Verga fu lu megghiu scritturi verista, cu lu rumanzu I Malavoglia. Ntra li pueti ca usaru lu sicilianu, ci sù Bartolomeo Asmundo, Domenico Tempio e Ninu Martoglio. N'àutru scritturi veru mpurtanti fu Vitalianu Brancati ca scrivìu macari lu libru "Il bell'Antonio"; ntô 1960 lu riggista Mauro Bolognini fici un film supra sta storia cu Marcello Mastroianni e Claudia Cardinale. Chissa fu a primu pillìcula girata tutta a Catania unni si pò vìdiri la città com'era nti l'anni sissanta.
Catania è macari la patria di Vicenzu Bellini, auturi di La Norma e àutri cumpunimenti musicali. Li cantanti Franco Battiato, Carmen Consoli, Gianni Bella, Marcella Bella, Mario Venuti, Vincenzu Spampinato, Mariu Biondi, Gerardina Trovato, Umbertu Balsamo e I Beans (Pier Paolo Cristaldi, Carmelo Morgia, Pippo Panascì, Tony Ranno e lu novu ca trasìvu Alex Magrì) sù tutti catanisi. N'àutru granni dâ mùsica catanisi è Brigantony, ca è lu patri dâ mùsica pupulari doppu l'anni '70/'80. Appressu a iddu arrivaru Giuseppe Castiglia, li Brigantini e àutri novi gruppi: Sugarfree, Lautari e Archinue'. Lu gruppu musicali Uzeda nascìu macari iddu a Catania e addivinìu lu gruppu europeu cchiù mpurtanti dâ scena nnipinnenti a Seattle duranti la mità di l'anni nuvanta, cammora dui di li membri origginali dô gruppu nni fìciru n'àutru ca si chiama Bellini, macari iddu veru famusu ntô cuntinenti e 'n Amèrica macari, pi fàrici omaggiu ô granni cumpusituri catanisi.
È la cità a cchiù àuta dinzitati tiatrali dâ Sicilia. Diversi cumpagnìi tiatrali òpiranu, travàgghianu e si fannu canùsciri ntô cuntinenti.
Tradizzioni
Catania è puru la patria di Sant'Àita, vissuta ntô sèculu III, assicutata dî rumani prima di l'Edittu di Custantinu e oi patrona dâ cità. Ogni annu, a frivaru è festa granni cu cirimoni, prucissioni e manifistazzioni vari.
La citati di Catania nun è carattirizzata sulu ppi la prisenza di l’Etna, ca la si vidi custantimenti di unni egghè cu lu sò granni conu, ca si nni senti sempri la cumunioni nta tutti li cosi: nte casi fatti cu la sò petra, nte strati fatti chî bàsuli di lava, nta costa uni lu mari addisegna scurturi nta li scogghi nìuri di petra lava.
Catania è macari la citati di la Santuzza, di Sant’Àita e a idda li catanisi ci fannu granni fistiggiamenti tutti l’anni dô 3 o 5 di frivaru, e chista è tra li cchiù pittureschi festi di l’Italia: pi tri jorna la citati si scorda tutti li cosi e tutti l’affanni e si cuncentra sulu pi la festa a Sant’Àituzza: î cannalori, àuti e granni ciri di lignu ntagghiati, ‘n prucissioni furianu pi tutti li strati e unni ci sparunu la muschittaria e ci fannu lu focu, si fèrmanu e appoi ci fannu l’annacata (ca è na speci d’abballata); pi tutta la citati si vìdunu assai divoti vistuti cu lu saccu jancu; si vìdunu cintinara di migghiara di cristiani ca vènunu di tutti î gnuni, tutta la citati veni addubbata a festa: luminara nta tutti li strati, tutti li chiesi venunu nciùrati, î nuciddara chî carrittini acculurati, î picciriddi chî palluncini, î granni cu l’abbiti novi, î carusi comu ègghè, cu ncùnatizzi e cu tutti puliti, î gilatara nta ogni chiazza; e appoi li fochi ô chianu e la vara di Sant’Aita ca veni purtata ‘n prucissioni pi la cità e, tra li spari e li fraguri di li fochi artificiali, tutti s’arricordunu ca idda, martirizzata nta la braci, vìgila sempri supra lu focu di la Muntagna.
Mmènzu a la fudda ca si mungi nta li strati e nta li chiazzi, i “citatini” tirannu lu curduni, guidanu la vara di Sant’Aita, e sunnu chiù assai di quattru mila tutti cu lu saccu jancu e ogni tantu, mmenzu a chisti, si senti na vuci forti ca grida “citatini, tutti divoti tutti!” e tutti arrispunnunu comu na sula vuci: '"Viva Sant'Àita, viva Sant'Àita"' .
La parrata catanisa
La parrata catanisa si distingui nun sulu pi na ntunazzioni tìpica ca la fa arricanusciri e distinguiri tra àutri parrati dû sicilianu, ma pi paroli tìpichi comu annunca. Na variazzioni tipica dâ parrata catanisa arrispettu a àutri è ca la cunzunanti doppu na r veni radduppiata:
- “articulu” veni prununzatu “atticulu”
- “corda” veni prununzata “codda”
- “ carta” veni prununzata “catta”
Giamillaggi
- Phoenix - Stati Uniti di Mèrica
- Grenoble - Francia
- Ottawa - Canadà
- Oświęcim - Pulonia
- Oxford - Nglaterra
- Migole - Tanzania
Cosi di Catania
Viditi puru
- Casteddu Ursinu
- Cumuni dâ pruvincia di Catania
- Etna
- La squatra di palluni dû Catania
- Museu Emiliu Grecu


text:
Sud Sound System
Sud Sound System è lu nomu di nu gruppu musicali reggae uriginariu dû Salentu, ca mmisca ritmi giamaicani e sunurità lucali, comu l'usu dû dialettu salintinu e dê ballati di pìzzica e taranta.
Storia[cancia | cancia la surgenti]
Lu gruppu è natu all'iniziu ti l'anni '90, riunennu certi carusi amanti ti la mùsica reggae e ca inìane ti lu Salentu, terra ricca ti cultura e ti tradizioni ma troppu larga ti li circuiti ti la mùsica internazionale.
Lu Sud ti lu Munnu e lu Sud ti l'Italia nu su' però cussì larghi pi lla natura ti li tematiche sociali cuntate ti lu reggae giamaicanu e ti la pìzzica salintina, tantu ca pare naturale nu mmiscamientu cu ddàe vita a nna musica noa e unica.
L'usu ti lu dialettu salentinu ète la cosa cchiù naturale, cà cu qiuddhra lu gruppu comunica pircè lu slang giamaicanu ète parte ti la vita quotidiana ti tutti.
Cumpunenti[cancia | cancia la surgenti]
- Don Rico
- Treble
- Papa Gianni
- GGD
- Terron Fabio
- Nandu Popu
Discugrafia[cancia | cancia la surgenti]
- Nnô giugnu 1991 niscìa lu loru primu album "Fuecu/T'a sciuta bona";
- Nnô 1992 nèscinu dui album: unu ccû "Reggae Internazionale" e "Punnu leu", l'autru ccû "Turcinieddhri" e "Chiappalu";
- Nnô 1994 niscìa "Salento Showcase '94" e fannu l'esurdiu ccû la loru itichetta chiamata Ritmo Vitale;
- Nnô 1996 niscìa "Comu na petra" e la compilation "Tradizione" ca niscìa ccû jurnali Il Manifesto ntî l'edìculi;
- Nnô 1997 nescia "No Playback - Comu na petra Remixes";
- Nnô 1999 "Reggae Party";
- Nnô 2000 "Salento Showcase 2000";
- Nnô 2001 "Musica Musica";
- Nnô 2002 "Giallu Russu", lu innu ufficiali dî l'US Lecce;
- Nnô 2003 "Lontano";
- Nnô 2004 "Fuecu su fuecu";
- Nnô 2005 "Acqua pe sta terra", lu sìngulu Sciamu a ballare ha statu lanciatu da vari radiu nazziunali taliani.


text:
Balata
La balata (di l'àrabbu "blata") è na lastra di petra o di màrmaru. Assecunna ri zone rà Sicilia, pigghia un sensu preciso. A certi banni rappresenta na rossa petra ca chiudi lu ngressu d'un sipulcru, supra cui è ncisa na scrizzioni n mimoria di lu difuntu. In autri zoni, è usato pì li tumbini nna li stradi. Na li città ca li hannu, i balati sunnu li petre ca lastricanu i stradi (detto di Palermo: "quannu asciucanu i balati rà Vucciria" = mai).
Un lu scanciate cu: "ciaca", ca vole riri "petra molto rura", oppure "unu cà un capisce" (cit.: "si na ciaca" - PA)


text:
Filetta sischese
A filetta sischese (Woodwardia radicans) hè una pianta chì face parte di a famiglia di e Blechnaceae. U generu Woodwardia vene da u botanistu inglese T.J. Woodward (1745-1820) è u nome latinu radicans face referenza à u fattu chì 'ssu tipu di filetta hè molta radicuta. Hè una filetta gigante: e fronde di a filetta sischese ponu ghjugne sin'à 2 metri. Sò dinù larghe sin'à 50 cm. E fronde di l'annu si sviluppanu di veranu è una volta chì quesse sò crisciute, e fronde di l'annu scorsu spariscenu. E fronde sò verde chjaru quandu a pianta hè ghjovana eppo dopu verdi più bughju.
A filetta sischese hà una distribuzione subtropicale mediterranea-atlantica. In Europa hè presente in iSpagna meridiunale, in Grecia, in Macedonia è in piccole arghje in prussimità di e coste di u Mare Neru. In l'areale di u Mare Terraniu, a filetta sischese si scontra in qualchì locu in Algeria, in Creta, in Italia, in Sicilia è in Corsica, in u Capicorsu.
In Corsica[mudificà | edità a fonte]
Esistenu in Corsica bon' parechje spezie di filetta, frà e quale si pò mintuvà: a filetta cumuna, a filicastrella, a filetta sarpina, eppo a filetta sischese, rarissima, chì ùn si trova ch'è in u Capicorsu, in Siscu. A filetta sischese hè stata scuperta in Siscu, di un puntu di vista scentificu, in u 1963, longu e vadine di Purcili è Cipriaca, à un altura cumpresa frà 120 è 230 metri. A filetta sischese si trova à 3,5 kilomitri di u mare, in un locu umidu è umbrosu. In 'ssu situ di a valle di Siscu, a filetta sischese, d'origine trupicale, pare abritata da u grecale. Hè assuciata culà incu l'alzu è l'erba bicchina.
A filetta di Sicu hè molta dillicata è minacciata apposta chì ùn ci sò ch'è un centu di pedi, frà i quali uni pochi sò stati distrutti.
Prutezzione[mudificà | edità a fonte]
A filetta sischese hè prutetta da:
- a Cunvinzione di Berna : annessu I
- a lista di e spezie prutette in Francia : annessu I
Referenze[mudificà | edità a fonte]
- Meslay, Claude, À prupositu di due filette di Corsica, Stantari, n°6, pagine 25-31 (in francese)
- A filetta sichese - U Pinzalone, Associu di difesa di l’ambiente è di u patrimoniu di a valle di Siscu
Ligami[mudificà | edità a fonte]
Da vede dinù[mudificà | edità a fonte]
- a filetta
- a filicastrella


text:
Lingua latina
Lu latinu è la lingua usata a Roma ntra lu sèculu VIII a.C. e lu mediu evu. Cu l'espansioni di lu mperu rumanu, lu latinu fu parratu nta tutta l'Europa, lu Mediu Orienti e l'Africa du Nord. Ccâ fini di lu mperu rumanu, lu latinu fu a matri di li lingui neolatini, e in particulari dô talianu, dû francisi, dû spagnolu, dû portughisi, dû rumenu, dû sicilianu, e nfluinzò puru lingui anglosassoni comu lu tidiscu e lu ngrisi, ca ancora oi cuntèninu tanti palori di orìggini latina.
Littiratura latina[cancia | cancia la surgenti]
Diffusioni e storia[cancia | cancia la surgenti]
Lu Latinu s'ha diffunnutu 'nta lu modu cchiù semplici di tutti, li pirsuni chi lu parravanu cunquistaru tirritoria nti tuttu lu bacinu dû meditirraniu e nti l'Europa uccidintali e sittintriunali.
Latinu e Riliggiuni[cancia | cancia la surgenti]
(di continuari)


text:
San Pàulu
San Pàulu (o Sampàulu) è nu cumuni di 7.365 abbitanti dâ pruvincia di Sarausa. In talianu lu nomu di stu paisi è Solarino. Lu nomu di San Pàulu, sècunnu a tradizzioni lucali, diriva dû fattu ca l'Apòstulu San Pàulu duranti lu sò viaggiu a Sarausa, passau dû locu unni poi fu funnatu lu paisi. Ancora ora, nta na campagna di stu paisi cc'è nu puzzu didicatu a San Pàulu ca veni chiamatu "Puzzu 'a Cresia" o Puzzu 'i San Pàulu" e unni si cridi ca cci passau propiu San Pàulu.
Parrata sampalisa[cancia | cancia la surgenti]
parrata sampalisa fa parti dâ lingua siciliana e precisamenti di chidda nun metafunètica orientali ca si parra ntê pruvinci di Catania e di Sarausa.
Ntâ funètica, però, havi alcuni diffirenzi:
- Â duppia d (dd) si prununzia comu si fussi una sula. Pirciò, palori comu iddu, nuddu, cavaddu, ntâ prununzia sampalisi addiventunu idu, nudu, cavadu.
- Â "tr" havi lu stissu sonu c'avissi 'n talianu. Pirciò, palori comu tri, travagghiu e strata ca 'n sicilianu si prunùnciunu tři, třavagghiu e střata, 'n sampalisi si prunùnciunu tri, travagghiu e strata.
Sta diffirenza, forsi, addiriva dû fattu ca li primi abbitanti dû paisi nun èrunu sulu siciliani (jannattinisi, nuticiani e sarausani) ma puru maltisi, piemuntisi e lìguri.


text:
Baroccu
Lu Baroccu è nu stili chi attrivirsau l'architittura la pittura la scultura e la mùsica ntô XVII sèculu. Espunenti di primu chianu foru Lorenzu Bernini pâ mùsica, Michilangilu Caravaggiu ntâ pittura; Johann Sebastian Bach e Antoniu Vivaldi ntâ mùsica.
Lu Baroccu n Sicilia[cancia | cancia la surgenti]
Ntâ Sicilia lu Baroccu lassau tracci assai mpurtanti ntâ sò architittura, chi pigghiau carattirìstichi spicìfici e si sviluppau pi tutta la prima mità dû XVIII sèculu, cu architetti comu Rosariu Gagliardi, Vincenzu Sinatra e àutri.


text:
Mammula
Mammula è nu cumuni di 3.381 abitanti dâ pruvincia di Riggiu Calabbria. Na vota era unu dî paisi chiù mpurtanti dâ Calabbria. Eni lu terzu paisi chiù granni p'estenzioni dâ pruvincia.
Lu dialettu mammulisi[cancia | cancia la surgenti]
Lu dialettu mammulisi è nu dialettu calabbrisi assai mpurtanti ca fu studiatu e ca si studia ancora di tanti pirsuni di cultura, di li scoli elementari, medi, supiriuri e di l'Univirsità.
Lu primu vucabbulariu Mammulisi-Talianu (Tip. Siclari, Reggio Cal. 1862) lu scrivìu lu mèdicu Franciscu Muià (1821-1881) di Mammula, e fu lu primu vucabbulariu dâ Calabbria scrittu n dialettu. Doppu si ntirissau Gerhard Rohlfs "lu tudiscu" accussì lu chiamàvanu a Mammula, e si dicìa ca scrivìa libbra, e vulìa scrìviri nu vucabbulariu (Nuovo Dizionario Dialettale della Calabria, Ed. Longo, Ravenna 1977) e vinìa tanti e tanti voti a Mammula pi parrari cu li pirsuni anziani pi sèntiri la prununza di li paroli e di li canzuni di na vota e li scrivìa ccà nnû quaternu. Vinìa sempri p'attruvari â casa o â cresia lu prèviti Zavaglia (Don Vincenzo Zavaglia]] stòricu-scritturi), ca scrivìu tanti libbra di Mammula, "lu tudiscu" tanti voti durmìa a lu Santuariu di Santu Nicodemu a la Limina. Scrivìu tanti libbra e puru lu vucabbulariu Calabbrisi-Talianu, unni riporta assai paroli mammulisi.
Ma la pirsuna mpurtanti di lu dialettu mammulisi fu lu pueta Remu Gargiulu (1938-2003), ca fu pi tantu tempu n giru pi l'Italia pi travagghiari, facìa lu Diritturi, pirò ogni vota c'avìa quarchi jornu di vacanzi vinìa sùbbitu a Mammula pi vìdiri a tutti l'amici e li parenti. Fu lu veru pueta di la parrata calabbrisa e n particulari di chidda mammulisa. Lu pueta "Remu" era nnamuratu di lu paisi soi, di la parrata mammulisa e di tuttu lu pòpulu di Mammula, quannu murìu non ci fu pirsuna ca nun fu prisenti. Scrivìu tanti libbra n dialettu mammulisi e vinni primiatu tanti voti a li gari di puisìi a liveddu nazziunali, nu libbru ca scrivìu e nun si trova chiù (è "Littari a lu Pataternu e a Santu Nicotemu"), nu libbru veramenti beddu, ca tutti li pirsuni di Mammula e li studiusi calabbrisi si l'accattaru. Pi nun parrari di n'àutru libbru ca si chiama "A Frasca" unni parra di tanti cosi mpurtanti dâ vita muderna e di na vota, e tanti àutri libbra ca scrivìu. L'ùrtimu libbru ca pubbricau "Remu", accussì lu chiamàvanu e lu chiàmanu ancora a Mammula fu lu "Vocabalario Mammolese" (Editore Iriti, Reggio Cal. 2006), ca ci misi trent'anni pi fàrilu, e doppu la prima stampa dû Vucabbulariu, "Remu" murìu (finitu di stampari a cura di l'auturi 2003). Quannu si và pi truvari na parola è spiegatu tuttu lu significatu n dialettu e appoi è traduciutu n talianu. Quannu fu prisintatu lu Vucabbulariu, â Chiazza di l'Annunziata a Mammula, c'èranu tutti li studiusi, e li pirsuni ca ci vonnu tantu beni a "Remu". Lassau veramenti nu tisoru, stu Vucabbulariu è na ricchizza pi li genti di Mammula, dâ Calabbria e di l'Italia. Stu Vucabbulariu tantu ch'è mpurtanti si studia puru a l'Univursità di l'Italia e di l'Amèrica.
Tradizzioni[cancia | cancia la surgenti]
Ancora oggi a Màmmula nun hà scumparutu l'antica tradizzioni di fari li sirinati la sira dû spusalìzziu e quannu... s'ammazza un porcu, ca, pi tutta la famigghia, signìfica na festa. Veni sunata câ fisarmònica e la chitarra, sunannu e cantannu avanzi â casa, pi unurari la famigghia picchì ammazzau lu maiali. Sta strana siratina si fistèggia cu l'amichi e parenti manciannu "frìttuli" (pitanza tìpica calabbrisa fatta cô maiali), accumpagnati cu nu bonu biccheri di vinu, "pani pizzata" (pani di mais), pipi e mulinciani sutt'acitu ecc.. Li "frìttuli" vènunu priparati ntâ jurnata e cuciuti a focu lentu ntâ "cardara" (granni pignata di rami) câ braci di cravuni, arriminannu cuntinuamenti la pitanza, na vera arti dâ cucina ca veni tramannata ntê tèmpura di matri a figghia. Tuttu voli significari nu filici annu a vèniri chinu d'abbunnànzia e nu "ni videmu a l'annu pròssimu" pô tradizziunali rituali dô maiali.
Bibbriografìa[cancia | cancia la surgenti]
- Gino Larosa - Mammola: Storia, Cultura, Tradizioni, Arte, Ambiente, Turismo, Itinerari, Gastronomia, Foto. - Archìviu e testi privati.


text:
Lacu
Pi àutri significati dâ parola "lacu" taliati ccà
Nu lacu è nu bacinu naturali d'acqua, quasi sempri duci, furmatu pi accrizzioni d'acqua, pi afflussu dî ciumi, o ancora pi l'emissioni d'acqua di na surgenti suttirrània.
Orìggini dû nomu[cancia | cancia la surgenti]
La palora "lacu" veni dû latinu "lacus", ca veni ancora dâ radici innueuropea *lakw-, cû stissu significatu.
Tipi di lachi[cancia | cancia la surgenti]
Cci su' diversi tipi di lachi:
- Lachi di supirfici, li lachi nurmali, chiamati macari sulu lachi;
- Lachi suttirrànii o suttatirrànii;
- Lachi staciunali o staggiunali, chiddi ca si jìncunu sulu quannu chiovi forti;
- Lachi subglaciali, ca s'attrova sutta lu ghiacciu e nn'havi suprattuttu nta l'Antartidi;
- Lachi proglaciali, ca rèstanu ngagghiati ntê bacini quannu la nivi e lu ghiazzu squàgghianu.
Li lachi dû munnu[cancia | cancia la surgenti]
Lachi di mpurtanza granni sunnu lu lacu Michigan ntâ Mèrica dû Nord, lu lacu Titicaca ntâ Mèrica dû Sud, lu lacu Tanganika nta l' Africa, lu lacu Baikal n Asia. N Europa avemu lu lacu Balaton (Unghiria), li lachi di l'Alpi, e vari àutri lachi di diminzioni cchiù nichi. N Sicilia lu lacu cchiù mpurtanti è lu lacu di Pergusa ntâ pruvincia di Enna; vicinu â Chiana di Catania s'attrova lu Lacu di Lintini.


text:
Lingua copta (artìculu 'n calabrisi)
La lingua copta è la lingua egizziana chi usa li caratteri greci, chi havi però 7 littiri di cchiù, chi furunu pigghiati dû egizzianu demoticu.
Lu coptu diventàu la lingua nazziunali d'Egittu ntô III seculu dopu câ populazzioni diventàu cristiana e aviva 6 dialetti. Li cchiù mpurtanti furunu lu Sahidicu e lu Bohairicu, chi vinsi sû Sahidicu ntô IX seculu, però cu l'espansioni islamica ntô XII seculu la lingua arabba sostituìu lu coptu. Oi lu coptu è la lingua liturgica dâ Chiesa copta monofisita.
Lu coptu aituau Jean-François Champollion mu decifra li geroglifici.